BiH gubi milione KM jer još nema 4G mrežu - Kozarac.ba\nBosna i Hercegovina gubi milione KM jer još nije stvorila uslove za uvođenje 4G mreže, koju imaju i koriste sve zemlje u regionu.\nKako to obično biva u BiH, odgovornost se prebacuje sa jednih na druge, pa tako telekom operateri krive Regulatornu agenciju za komunikacije, a ovi opet sve prebacuju na Ministarstvo transporta i komunikacija BiH, koje treba da izradi novu politiku sektora telekomunikacija, tačnije, dokument koji je istekao još 2012. godine, a bez kojeg nije moguće izdati nove dozvole i dodijeliti radiofrekventni spektar.\n“Agencija je završila svoj dio obaveza, budući da je obezbijedila neophodni radiofrekventni spektar za uvođenje 4G mreže. Taj spektar se, međutim, ne može staviti u upotrebu dok Savjet ministara BiH ne donose strateški dokument, odnosno politiku sektora telekomunikacija”, rekao je nedavno Predrag Kovač, direktor Regulatorne agencije za komunikacije (RAK) za časopis koji izdaje Spoljnotrgovinska komora BiH. Upravo u tom neiskorištenom radiofrekventnom spektru “leže” milioni KM bez kojih ostaje budžet BiH.\nPrimjera radi, Srbija je na prvoj aukciji radiofrekventnog spektra za uvođenje 4G mreže, organizovanoj još u februaru 2015. godine, prikupila 21 milion evra s obzirom na to da su tri telekom operatera platila po sedam miliona evra. “Radimo na dokumentu politike sektora komunikacija i u završnoj je fazi izrade, nakon čega će se o njemu izjasniti Savjet ministara BiH”, rekao je Igor Pejić, sekretar Ministarstva transporta i komunikacija BiH.\nPrema nezvaničnim informacijama, jedan od glavnih problema zbog čega se do sada nije radilo na uvođenju 4G mreže, odnosno mreže četvrte generacije, jeste taj što telekom operateri u BiH nisu bili pretjerano zainteresovani za nju i to iz razloga što u ovim okolnostima nije isplativa. Zbog nepostojanja 4G mreže u BiH, pored budžeta BiH, veliku štetu imaju i građani, koji danas daleko skuplje plaćaju svoje mobilne aparate zbog tzv.\nLTE prijemnika za 4G mrežu, a koju ne mogu da koriste. Inače u BiH, i to uglavnom u urbanim centrima, dostupna je samo mreža treće generacije, odnosno 3G mreža, koja je daleko lošija i preko koje podaci idu daleko sporije i teže nego u mreži četvrte generacije.\nMobilna internet mreža četvrte generacije na globalnom nivou počela je da se koristi prije sedam godina. Ova mreža korisnicima omogućava pristup interentu i do 100 megabajta u sekundu, što recimo znači da se se video-sadržaj i TV program mogu gledati bez učitavanja, odnosno bez ikakvog zastoja. Iskustva zemalja u regionu pokazuju da se povećanje brzine širokopojasnog interneta pozitivno odrazilo i na ekonomiju u cjelini jer pored znatnih ulaganja u mrežnu infrastrukturu uvode se nove usluge, proširuju određeni servisi, a i daleko se povećava brzina kojom se razmjenjuju podaci. Neka istraživanja rađena u zemljama regiona pokazuju da se sa dobrom 4G mrežom igrica od 20 megabajta može skinuti za jedan sekund, aplikacija od 50 megabajta za manje od tri sekunda, a video veličine jednog gigabajta za oko minut.\nVelika razlika u odnosu na 3G mrežu ogleda se i u video-pozivima, a puno bolji je i kvalitet razgovora putem popularnih servisa jer glasovi sagovornika ne “kasne”, nego se razgovara u realnom vremenu i bez zastajkivanja.\nPrednost 4G mreže:\n– Prenos velikih količina podataka većom brzinom\n– Bolji kvalitet video-servisa – Brzina do 100 megabajta u sekundu\n– Milionski prihodi budžeta BiH\n– Ulaganja u mrežu i uvođenje novih servisa


04.10.2018 u 09:10\nOdbojkašice Srbije maksimalno i protiv Portorika\nHAMAMACU – Ženska odbojkaška reprezentacija Srbije zabeležila je i petu ubedljivu pobedu na Svetskom prvenstvu u Japanu, pošto je danas u 5. kolu D grupe savladala Portoriko sa 3:0 (25:23, 25:17, 27:25). Odbojkašice Srbije prethodno su, takođe maksimalnim rezultatom, savladale Dominikansku Republiku, Keniju, Brazil i Kazahstan, javlja Tanjug. U meču sa Portorikom, najefikasnija u srpskom timu bila je Ana Bjelica sa 19 poena. Međutim, ono što je problem jeste povreda Bojana Milenković u drugom setu i neizvesno je hoće li moći da nastavi turnir.\n03.10.2018 u 13:17\nZoran Terzić: Možemo još bolje\nHAMAMACU – Selektor ženske odbojkaške reprezentacije Srbije Zoran Terzić rekao je danas da je zadovoljan maksimalnom pobedom protiv Kazahstana na Svetskom prvenstvu, ali je istakao da fokus i motivacija njegove ekipe moraju da budu na pristojnom nivou na svakoj utakmici. „Zadovoljni smo pobedom od 3:0. Sve ide nekim svojim tokom, ali moramo da shvatimo da fokus i motivaciju moramo da držimo na svakoj utakmici na pristojnom nivou, ne samo zbog te utakmice nego i zbog onoga što nam sledi. Moramo da probamo da odigramo blizu nekog svog maksimuma u svakoj situaciji i na svakoj utakmici”, rekao je Terzić, a prenosi Beta. Ženska odbojkaška reprezentacija pobedila je danas selekciju Kazahstana sa 3:0 (25:18, 25:16, 25:13), u utakmici četvrtog kola D grupe Svetskog prvenstva u Japanu.\n03.10.2018 u 10:46\nOdbojkašice Srbije ubedljive i protiv Kazahstana\nHAMAMACU – Ženska odbojkaška reprezentacija Srbije zabeležila je i četvrtu ubedljivu pobedu na Svetskom prvenstvu u Japanu, pošto je danas u 4. kolu D grupe savladala Kazahstan 3:0 (25:18, 25:16, 25:13). Odbojkašice Srbije prethodno su, takođe maksimalnim rezultatom, bile bolje od Dominikanske Republike, Kenije i Brazila, prenosi Tanjug. Najefikasnija u srpskom timu bila je Milena Rašić sa 17, dok je Tijana Bošković zabeležila 12 poena. Srbija u četvrtak u 5. kolu igra protiv Portorika od 6.40 sati.\n01.10.2018 u 14:07\nTrijumf odbojkašica Srbije protiv Brazila\nHAMAMACU – Ženska odbojkaška reprezentacija Srbije zabeležila je i treću ubedljivu pobedu na Svetskom prvenstvu u Japanu, pošto je danas u 3. kolu D grupe savladala Brazil 3:0 (25:21, 25:18, 25:19). Odbojkašice Srbije prethodno su takođe maksimalnim rezultatom bile bolje od Dominikanske Republike i Kenije. Najefikasnija u redovima evropskih šampionki bila je Tijana Bošković sa 24 poena. Srbija u sredu u 4. kolu igra protiv Kazahstana od 9.10 sati.\n30.09.2018 u 13:49\nLakši trening odbojkašica protiv Kenije\nHAMAMACU – Ženska odbojkaška reprezentacija Srbije ostvarila je i drugu ubedljivu pobedu na Svetskom prvenstvu u Japanu, pošto je danas u drugom kolu D grupe savladala Keniju sa 3:0 (25:16, 25:9, 25:8). Odbojkašice Srbije juče su takođe maksimalnim rezultatom bile bolje od Dominikanske Republike, prenosi Tanjug. Najefikasnije u redovima evropskih šampionki bile su Brankica Mihajlović i Jovana Stevanović sa po devet poena. Srbija sutra od 12.20 u trećem kolu igra protiv Brazila.\n29.09.2018 u 14:02\nMaksimalna pobeda odbojkašica Srbije na početku SP\nHAMAMACU – Ženska odbojkaška reprezentacija Srbije uspešno je započela takmičenje na Svetskom prvenstvu u Japanu, pošto je danas u prvom kolu Grupe D pobedila Dominikansku Republiku sa maksimalnih 3:0 (25:17, 25:20, 25:22). Najefikasnija u pobedničkom timu bila je Brankica Mihajlović sa 22 poena, 15 je upisala Tijana Bošković, a Milena Rašić 11 poena, prenosi Beta. U redovima Dominikanske Republike najbolja je bila Brajelin Martines sa 10 poena. Odbojkašice Srbije sutra, od 12.20, u drugom kolu Grupe D igraju protiv Kenije. U Grupi D su još i Brazil, Kazahstan i Portoriko, a plasman u drugu fazu takmičenja izboriće četiri najbolje selekcije.\n27.09.2018 u 16:31\nOdbojkašice spremne za prvu utakmicu sa Dominikanskom Republikom\nSelektor ženske odbojkaške reprezentacije Srbije Zoran Terzić rekao je danas da je ekipa spremna za prvu utakmicu na Svetskom prvenstvu protiv Dominikanske Republike i da očekuje da će forma rasti kako takmičenje bude odmicalo. „Mislim da smo spremni, psihički pre svega za utakmicu, jer mnogo naših igračica dugo igra ova velika takmičenja i znaju kako treba da se ponašaju i na koji način da uđu u meč. Ne bojim se kako ćemo da odigramo utakmicu, uz normalnu, pametnu igru, bez ikakvog potcenivanja, trebalo bi da dobijemo utakmicu i da krenemo uzlaznom putanjom u nastavak Svetskog prvenstva”, rekao je Terzić, preneo je Odbojkaški savez. Svetsko prvenstvo za odbojkašice održaće se od 29. septembra do 20. oktobra u Japanu, prenosi Beta. Srbija će igrati u Grupi D u Hamamacuu sa\nOdbojkašice Srbije pobedile Bugarsku u Banjaluci\nBANjALUKA – Ženska odbojkaška reprezentacija Srbije pobedila je danas Bugarsku sa 3:0, po setovima 25:29, 25:19 i 25:13 u prijateljskoj utakmici u banjalučkoj dvorani Borik. Odbojkašice Srbije su pred oko 3.000 gledalaca u Boriku do trijumfa došle posle 72 minuta igre. Prijateljski meč poslužio je ekipama kao priprema za Svetsko prvenstvo. Pre početka utakmice minutom ćutanja odata je poslednja počast svetskoj bokserskoj legendi Marijanu Benešu koji je danas sahranjen u Banjaluci. Odbojkašice Srbije na Svetskom prvenstvu igraće u Grupi D protiv Brazila, Dominikanske Republike, Portorika, Kazahstana i Kenije u japanskom Hamamacuu, dok će Bugarke igrati u Grupi B u Saporou protiv Kine, Italije, Turske, Kube i Kanade. Svetsko prvenstvo igraće se od 29. septembra do 20. oktobra u


OHR/EUSR: Međunarodna zajednica želi vidjeti rezultate na planu reforme policije - Klix.ba\nOHR/EUSR: Međunarodna zajednica želi vidjeti rezultate na planu reforme policije\n6.3.2007. u 12:58\nPredstavnici Ureda visokog predstavnika i specijalnog predstavnika Evropske unije u BiH (OHR/EUSR) prisustvovat će neformalnim razgovorima o reformi policije koji se danas, na zahtjev bh. političkih stranaka, održavaju u Ambasadi Njemačke u Sarajevu.\nKako je danas na pres-konferenciji u Sarajevu izjavio glasnogovornik specijalnog predstavnika EU Eldar Subašić, OHR/EUSR pozdravlja činjenicu da su lideri stranaka pokazali interes da nastave razgovore.\nSubašić je istaknuo kako je OHR/EUSR spreman pomoći, ali da međunarodna zajednica prije svega želi vidjeti rezultate.\nMinistri vanjskih poslova zemalja-članica EU jučer su apelirali na nove vlasti da iskoriste sadašnji zamah kako bi ubrzali reformu policije. Također, prošle sedmice je Upravni odbor Vijeća za implementaciju mira u Briselu jasno stavio do znanja da međunarodna zajednica očekuje da državne i entitetske vlasti prije sredine marta postignu sporazum o Izvještaju Direkcije za reformu policije, kao i predloženog Sporazuma o implementaciji i rokovima.\nU OHR/EUSR-u upozoravaju da bi kašnjenje u postizanju sporazuma i nakon sredine marta moglo dovesti do značajnog odgađanja potpisivanja Sporazuma o stabilizaciji i pridruživanju.\nStoga očekuju da će razgovori biti nastavljeni krajem ove sedmice kako bi rezultati bili postignuti prije posjete komesara za proširenje Evropske unije Ollija Rehna našoj zemlji 16. marta.\nOHR/EUSR će nastaviti svoj angažman u procesu reforme policije u skladu sa zadatkom koji su mu dali Vijeće za implementaciju mira i EU, kazao je Subašić.\nMUPRS: Vještačenje prijetećeg pisma upućenog Dodiku\n06.03.2007. u 12:51


Na SP su došle sa vrlo malim šansama da išta značajnije mogu da urade, a u kladionicama je kvota na njih da mogu do titule bila neverovatnih 34!\nKako su na prethodnih pet Mondijala ostvarile ukupno tri pobede, jasno je zbog čega su bile maltene autsjderi.\nMeđutim, njihova igra bila je daleko najlepša na turniru. Nošene velikom podrškom čitavog Japana, ove igračice su dogurale do četvrtfinala i mislilo se da je tu kraj jer je rival bila domaća Nemačka. Japanke nisu stale i napravile su veliku senzaciju i rastužile domaćina (1:0 posle produžetaka). Pala je i Švedska (3:1), a zatim je zakazan duel sa favorizovanom ekipom SAD.\nFinale je proteklo u velikoj borbi za svaku loptu a Amerikanke su prve došle u vođstvo u 69. minutu golom Morganove. Na 1:1 izjednačila je Mijama u 81. minutu, da bi se kasnije pristupilo prvom produžetku.\nU njemu je ponovo SAD došla do prednosti i to preko Vambahove u 104. minutu, a Sava je u 117. minutu uvela sve učesnice finala u penal-seriju u kojoj su Japanke briljirale postigavši tri gola.\nBronzana medalja pripala je reprezentaciji Švedske, koja je u subotu pobedila Francusku sa 2:1.\nDosadašnja finala SP za žene:\n2011: Japan - SAD 2:2, penalima 3:1\n2007: Nemačka - Brazil 2:0\n2003: Nemačka - Švedska 2:1, u produžetku\n1999: SAD - Kina 0:0, penalima 5:4\n1995: Norveška - Nemačka 2:0\n1991: SAD - Norveška 2:1


SAD i UK pomažu u indonežanskoj istrazi | Avio Press\nSAD i UK pomažu u indonežanskoj istrazi\nVazduhoplovne vlasti SAD i UK će pomoći svojim indonežanskim kolegama u istrazi pada aviona kompanije Sriwijaya Air. Nekoliko delova aviona, među kojima se nalazi i ventil (autothrottle) za koji se sumnja da je u trenutku nesreće bio pokvaren, će biti poslati u ove dve zemlje. Stručnjaci iz Ujedinjenog Kraljevstva i Sjedinjenih Američkih Država će pregledati delove nađene u Javanskom moru a njihova otkrića će proslediti Nacionalnoj agenciji za bezbednost saobraćaja (KNKT).\nIndonežanske vlasti će 9. februara objaviti preliminarne rezultate istrage. Spasilački timovi i istraživači su uspeli da nađu jednu crnu kutiju, tačnije Flight Data Recorder (FDR) a za Cockpit Voice Recorderom (CVR) se još uvek traga.\nQantas ne odustaje od projekta Sunrise\nCroatia Airlines do 15. februara bez letova za Sarajevo


Nedelja, 08. april 2001.\n07. Apr 2001 17:00 (GMT+01:00)\nDogovor Filipa Vujanovića i "Zajedno za Jugoslaviju"\nDogovor reguliše izbore\nPODGORICA - Crnogorski premijer Filip Vujanović održao je u subotu sastanak s liderima koalicije "Zajedno za Jugoslaviju"(Predrag Bulatović, Dragan Šoć, Božidar Bojović) na kome je postignut dogovor o saradnji u otklanjanju svih nedostataka na biračkim spiskovima.\nSastanku su prisustvovali i predstavnici državnih organa nadležnih za primenu zakona vezano za biračke spiskove (ministarstvo pravde i MUP), predstavnici sekretarijata za razvoj CG u čijoj nadležnosti je centralni birački spisak, kao i predstavnici Oebsa i drugih međunarodnih organizacija za praćenje izbora u CG.\nVujanović je obećao je da će sve biti učinjeno kako bi bile otklonjene nepravilnosti u biračkim spiskovima "kao znak poverenja u legitimnost i zakonitost izbora". Najavljeno je održavanje novog sastanka u istom sastavu, da bi se utvrdilo dokle se došlo u otklanjanju nedostataka u vezi sa biračkim spiskovima. Sastanku kod Vujanovića, prethodilo je niz primedbi i prigovora na biračke spiskove, kao i "Bela knjiga" o mnogobrojnim nezakonitostima uoči prevremenih parlamentarnih izbora u Crnoj Gori, koju je pripremila koalicija "Zajedno za Jugoslaviju".\nBokelji u Beogradu su u subotu na svojoj Skupštini usvojili rezoluciju kojom izražavaju protivljenje odvajanju CG iz SRJ. Ako bi došlo do razdvajanja Srbije i CG realno je očekivati da se Boka Kotorska izdvoji iz države CG i priključi Srbiji, kaže se u rezoluciji. Bokelji zahtevaju da na referendumu odlučuju svi državljani CG gde god da žive.\nPredsednik DPS Milo Đukanović izjavio je na predizbornom skupu u Mojkovcu, da će građani CG na izborima 22. aprila biti u prilici da izaberu put reformi i orijentacije u Evropu ili gubitak države i njeno utapanje u Srbiju, dok je na promociji u Podgorici rekao da CG neće zatvarati granice prema susedima, a pogotovu ne prema Srbiji. Crnogorski premijer Filip Vujanović izjavio je, radiju "Busola" iz Herceg-Novog, da će problem Prevlake biti rešen posle verifikovanja statusa samostalne i međunarodno priznate države Crne Gore.\nVlada CG će sledeće nedelje SO Berane dostaviti zvanično rešenje kojim se ukida odluka lokalnog parlamenta o izmenama u sastavu Opštinske izborne komisije, kojom su prevlast u OIK preuzele SNP i SNS.\nIz biračkog spiska za opštinu Rožaje skinuto je 194 "mrtve duše", kako ne bi "glasale" na predstojećim izborima. Po rečima Dragomira Magdalinića predsednika OO SNP Rožaja aktivisti ove organizacije uspeli su da u biračkom spisku otkriju toliki broj lica koja su preminula pre više godina. Međutim još 50 takvih spornih slučajeva ostalo je nerazjašnjeno.\nKoordinacioni odbor društava Crnogoraca koji žive u Americi, obratio se narodu CG i njegovom stranačkom i državnom rukovodstvu, sa predlogom da pre izbora i pre referenduma državna rukovodstva u Srbiji i CG istraže i dogovore sve uslove i instrumente koji bi bili potrebni i dovoljni da narodi u obe republike žive zajedno.\n16:30h Bujanovac: Održano više sastanaka s predstavnicima Kfora\n16:45h Reakcije u Bujanovcu povodom izjave otetog vojnika: Primitivan medijski rat\n16:50h Everts u Leposaviću poručio kosovskim Srbima: Bićete zaštićeni, a ne preglasavani\n17:00h Dogovor Filipa Vujanovića i "Zajedno za Jugoslaviju"\n17:12h Vujanović potvrdio da je Del Ponte dostavila zapečaćene optužnice\nFišer: Nema prekrajanja kosovskih granica\n17:30h Predrag Bulatović: SNP će glasati protiv "haškog zakona"\n17:45h U ponedeljak sastanak šefova diplomatija članica EU\n18:00h Zbog nesloge oko podele odborničkih mandata, DSS Odžaka napustio DOS\n18:15h Zoran Živković najavljuje nove krivične prijave\n18:30h Protestni miting SPS-a za oslobađanje Miloševića: DOS-adni ste\n18:45h Vuk Obradović o bogaćenju članova prethodnog režima\nKo je ovaj čovek: Jovan Zebić\n00:20h Promene u vrhu SPS\n00:22h Danas sasatanak DOS\n00:24h Kfor ranio pripadnika OVPBM\n00:27h Kiparski "paket" i u SRJ\n00:28h Apel princa Aleksandra Karađorđevića\n00:31h Oslobođena još petorica Albanaca iz zatvora u Srbiji\n00:32h Lična karta i pasoš SRJ princezi Jelisaveti Karađorđević


Stanković-Mugoša: Šteta najveća za najranjivije kategorije\nVeć 15 dana je na snazi obustava našeg rada i odlažu se sva suđenja, a tužilaštva koriste alternativne metode i mjere obezbjeđenja osumnjičenih lica, kojima mogu oduzeti putne isprave i odrediti mjeru da budu u kućnim uslovima uz policijsko obezbjeđenje - kaže za Pobjedu advokatica Ana Stanković-Mugoša.\nČlanica Upravnog odbora Udruženja pravnika Crne Gore, advokatica Ana Stanković-Mugoša, od današnjeg sastanka advokata sa predstavnicima Ministarstva finansija i socijalnog staranja očekuje da resor učini napor u ispunjenju opravdanih zahtjeva advokata i deblokira crnogorsko pravosuđe.\nObustava pružanja pravne pomoći je na snazi već drugu nedjelju, a u ponedjeljak su predstavnici Advokatske komore imali sastanak sa potpredsjednikom Vlade Dritanom Abazovićem i članom njegovog kabineta Filipom Adžićem, kako bi razgovarali o tom važnom pitanju.\nMugoša je u izjavi za Pobjedu podsjetila da je Upravni odbor Advokatske komore Crne Gore 20. maja donio odluku, na osnovu koje advokati ne pristupaju na ročišta pred sudovima, tužilaštvima, organima uprave, policijom, notarima, javnim izvršiteljima u svim postupcima, i pred svim instancama.\n- U skladu sa tim je izdato i uputstvo da advokati neće ulaziti ni boraviti u prostorijama navedenih organa. Ovakva odluka Advokatske komore je iznuđena od Ministarstva finansija koje nije ozbiljno shvatilo problem na koji se ukazuje i štetne posljedice koje bi, u slučaju primjene zakona o fiskalizaciji na advokate, imali građani i to prevashodno materijalno ugrožene kategorije - navodi Stankovć-Mugoša.\nNa pitanje kako pomoći prije svega maloljetnicima koji se nađu u situaciji da im treba pravna pomoć, te da se hitno mora postupati, jer oni pripadaju ranjivoj kategoriji koja se mora zaštititi, ona navodi da je marginalizacija advokature dovela do toga da to utiče i na najranjivije građane.\n- Kako se obustava rada odnosi i na pružanje pravne pomoći u krivičnim postupcima i postupcima prema maloljetnicima, advokati žele ukazati na svoj značaj u pravnom sistemu. Nažalost do sada je advokatura marginalizovana do te mjere da se sada ide i na štetu građana, i to onih najranjivijih. Već 15 dana je na snazi obustava našeg rada i odlažu se sva suđenja. Tužilaštva koriste alternativne metode i mjere obezbjeđenja osumnjičenih lica, kojima mogu oduzeti putne isprave i odrediti mjeru da budu u kućnim uslovima uz policijsko obezbjeđenje - ističe ona.\nProblem blokade crnogorskog pravosuđa obustavom rada advokata, poručuje Stanković-Mugoša, mora se što prije prevazići dijalogom i racionalnim sagledavanjem specifičnosti advokatske djelatnosti, kao i interesa građana - da im se omogući da advokatima pravnu pomoć plate kada se završi postupak.\n- Advokate treba oporezovati u trenutku naplate, a ne u trenutku pružanja pravne pomoći koju im stranka u tom trenutku niti može, niti ima odakle platiti. Najjasniji primjer toga je zaposleni koji je ostao bez radnog odnosa i kome je ugrožena egzistencija, kako lična tako i porodična. Takvim ljudima smo izlazili u susret da ih zastupamo bez naknade do kraja postupka, a da na samom kraju plate usluge. Sada, prema stavu Ministarstva finasija biće dovedeni u situaciju da neće moći ostvariti svoja prava pred sudom - ističe Stanković-Mugoša.\nOna kaže da se ni na koji način ne može govoriti o izbjegavanju poreza od strane advokata, te da oko 80 odsto njih uredno plaća porez, kao i da ne treba da trpe zbog onih 20 odsto koji nijesu uredne platiše.\n- Pri čemu su advokati, u odnosu na druge profesije, lica koja izmiruju svoje obaveze prema Poreskoj upravi, tako da nema osnova za stigmatizaciju advokata kao profesije koja izbjegava i ne plaća porez - navodi ona.\nStanković-Mugoša ističe da kada bi se zakon o elektronskoj fiskalizaciji primijenio na advokate u tom slučaju bi stranka, pa i ona koja je ostala bez posla, ili joj treba novac za liječenje od posljedica iz nezgode, morala odmah da plati za svaku radnju advokatu jer advokat bez obzira da li mu je stranka platila mora da plati porez.\n- Advokatima se ne bi isplatilo da plaćaju porez za izvršenu pravnu pomoć, a da im stranka nije platila za tu radnju. To bi za posljedicu imalo da bi one stranke koje su lošeg imovnog stanja ostale bez mogućnosti da plate advokata po svakoj pravnoj radnji. Na taj način bi im se onemogućilo da vode sudske postupke, koji bi postali dostupni samo materijalno obezbijeđenim strankama. Takva diskriminacija se ne smije dozvoliti. Pravo na pristup Sudu mora svima biti dostupno - kategorična je Stanković-Mugoša.\nČak i postupanja za državu je nemoguće fiskalizovati\nBjelopoljski advokat Obrad Pavićević saglasan je sa ocjenom da će najviše ispaštati lošije situirani građani Crne Gore koje su advokati često zastupali u postupcima naknade štete, ostvarivanja prava iz radnog odnosa ili u stečajnim postupcima, ugovarajući sa klijentima da se naplate kada se uspije u sporu i izvrši naplata, a da klijenti ne duguju u slučaju da se spor izgubi i ništa ne naplati.


Kantonalni štab ZDK usvojio Plan pripravnosti za oboljenja izazvana novim koronavirusom\nKrizni štab za praćenje koronavirusa Zeničko-dobojskog kantona na današnjoj sjednici usvojio je Kantonalni plan pripravnosti za oboljenja izazvana novim koronavirusom (Covid-19).\nKrizni štab je prihvatio procjenu potreba za zaštitnom opremom i dezinfekcionim sredstvima, kao dio pripravnosti zdravstvenog sistema na borbu za novim koronavirusom.\nZaključeno je da se prema Vladi ZDK uputi Informacija o stanju u vezi kontrole koronavirusa. Informacija će sadržavati Plan pripravnosti kao i procjenu potrebnih zaštitnih sredstava i dezinfekcionih sredstava. Također će se navesti potreba nabavke najmanje 3-4 kontejnera za izolaciju osoba sa sumnjom na infekciju novim koronavirusom, kao i osposobljavanje Kantonalne bolnice za tretman najtežih stanja koja trebaju respiratornu podršku, za šta je potrebno hitno izvršiti nabavku najmanje dva respiratora.\nSvim zdravstvenim ustanovama će biti dostavljen Kantonalni plan pripravnosti kao i procjena potreba za zaštinom opremom, te se svim ustanovama na području ZDK nalaže da formiraju svoje Operativne timove te da urade vlastite Planove pripravnosti, a na osnovu kantonalnog dokumenta.\nDokument Kantonalni plan pripravnosti i Procjena potreba za zaštitinom opremom će biti dostavljeni i Federalnom kriznom štabu.\nA-SDA organizovala skupove u Crkvicama i Mošćanici (FOTO)\nStranka demokratske aktivnosti (A-SDA) Zenica održala je izborne skupove u dvije velike mjesne zajednice i to u...


SUBOTICA DOBIJA ŠKOLU FILMA - Magločistač\nPočetna Aktuelno SUBOTICA DOBIJA ŠKOLU FILMA\nU saradnji sa lokalnom samoupravom, subotički Otvoreni univerzitet pokreće gradski Filmski klub i školu filma koji imaju za cilj širenje ljubavi prema sedmoj umetnosti i razvoj teorijskog i praktičnog znanja o filmu kod mladih.\nDelovanje Filmskog kluba je, kako je saopšteno, zamišljeno kao serija predavanja o istoriji filmske umetnosti od ranih početaka do današnjeg vremena putem nedeljnih prikazivanja ključnih dela koja su menjala film kao medij i otvorenih razgovora nakon svake projekcije putem kojih bi se otvarala mnoga pitanja o umetničkim dometima, tehnikama filmskog jezika i stilskim pravcima svakog dela ponaosob.\n„Ove sesije su namenjene svim ljubiteljima filma bez obzira na godine i zanimanje i potrudiće se da odgovore na pitanja odakle film kao umetnička forma u ljudskom stvaralaštvu, kako se vrednuje film, kojim postupcima veliki autori kod publike izazivaju pojačana osećanja i uopšte zašto nakon odgledanog filma često ostajemo bez daha, prepušteni sopstvenim razmišljanjima“, navedeno je u saopštenju.\nPredavanja, projekcije filmova i razgovori će se održavati na Otvorenom univerzitetu, u prostorijama Filmskog kluba, a vodiće ih Petar Mitrić, selektor Festivala evropskog filma Palić uz povremena gostovanja kako profesora filma, tako i samih reditelja iz Srbije i inostranstva.\nUlaz na sva predavanja i projekcije je slobodan.\nŠto se škole filma tiče, “Filmski seminar” u trajanju od šest meseci u periodu od maja do decembra 2015. održavaće se u prostoru Filmskog kluba i polaznicima će kroz praktični i teorijski rad pružiti neophodna znanja iz oblasti filmske režije, pisanja scenarija, montaže, kamere, zvuka.\nPod mentorstvom reditelja dokumentarnih filmova Zoltana Šifliša i reditelja igranih filmova Sabolča Tolnaija, potrebna znanja iz različitih oblasti će prenositi i Akoš Kovač, Gabor Ripli, Darko Maletin, kao i drugi gostujući predavači sa dugogodišnjim iskustvom u filmskom stvaralaštvu iz naše zemlje i inostranstva.\nUz opremu koju poseduje Otvoreni univerzitet – 3 digitalne kamere HD rezolucije, 2 montažne jedinice, rasvetu, snimače zvuka i ostalo – tokom učešća u školi filma polaznici će zajednički raditi na stvaranju nekoliko sopstvenih projekata koji će kasnije biti predstavljeni široj javnosti.\nZa učešće u školi filma potrebno je poslati kratku biografiju, navesti razloge za prijavljivanje u školu filma, kao i dosadašnja iskustva na polju filma, ukoliko postoje.\nPrijave treba poslati do ponedeljka 4. maja 2015 do 12.00h, na email adresu eurocinema@openunsubotica.rs\nPrvi sastanak Filmskog kluba i škole filma će biti održan 4. maja od 20 časova na prvom spratu Otvorenog univerziteta u prostorijama Filmskog kluba.


pink.rs | Izložba 'Beograd 1918. Oslobođenje Beograda u Prvom svetskom ratu' u Istorijskom arhivu Beograda\nPomoćnik gradončelnika Beograda Andreja Mladenović otvorio je večeras u Galeriji Arhiva Srbije izložbu "Beograd 1918. Oslobođenje Beograda u Prvom svetskom ratu", priređenu u okviru proslave sto godina od oslobođenja Beograda u Prvom svetskom ratu.\nMladenović je rekao da su manifestacijom "Dani slobode" kojom su povezali 20. oktobar kada je oslobođen Beograd u Drugom svetskom ratu i 1. novembar, kada je oslobođen Beograd u Prvom svetskom ratu, "stvorili ambijent pomirenja i povezivanja važnih istorijskoh datuma".\n- Važno je danas da spoznamo koliko je bila velika cena te slobode koju je platio naš narod pre 100 godina, a i pre 74 godine - naglasio je Mladenović.\nOn je rekao da izložba u Istorijskom arhivu Beograda govori o periodu okupacije Beograda od 1916. do 1918. godine, o Solunskom frontu i detaljima koji su vezani za vojsku, ali i narod koji je mnogo propatio.\n- Blizu 400.000 srpskih vojnika je poginulo u Prvom svetskom ratu, ali je više od 800.000 civila stradalo što od bolesti, iscrpljenosti, ali i zverstava okupatora. Beograd je bio okupiran grad u kome je bio zabranjen i srpski jezik i ćirilica i sve ono što je bilo vezano za naše običaje i identitet srpskog naroda - kazao je Mladenović.\nMnogo Beograđana je, podseća Mladenović, odvedeno u logore, na prinudan rad, mnogo ih je ubijeno.\n- Moramo se setiti tih velikih žrtava i heroja koji su omogućili da mi 100 godina kasnije živimo u slobodnom gradu, u slobodnoj zemlji i da sa ponosom možemo da kažemo da su naši preci bili na strani pobednika i na strani pravih vrednosti - demokratije i slobode - istakao je Mladenović, dodavši da im je važno da mladim ljudima usade osećaj nacionalnog ponosa i čuvanja slobode jer "ona nema cenu".\nAutor izložbe Slobodan Mandić, istoričar i viši arhivista u Istorijskom arhivu Beograda, kaže da je cilj postavke da na osnovu raspoložive arhivske građe ukaže na neke od važnih pojava i događaja koji su pratili dane uoči, tokom i nakon oslobođenja Beograda na kraju Prvog svetskog rata.\nZa potrebe izložbe izdvojeno je 206 dokumenata i fotografija iz Istorijskog arhiva Beograda.\nOdabrana arhivska građa predstavljena je na 31 panou, podeljenim u šest tematskih celina: "Beograd u Prvom svetskom ratu", "Materijalno uništavanje", "Od Soluna do Beograda", "U slobodnom gradu", "Ka prestonici Kraljevstva SHS" i "Sećanja, priznanja, odlikovanja".\nIzložbom je obuhvaćen život u Beogradu pod okupacijom, kao i događaji u vezi sa probojom Solunskog fronta.\nPosebno su osvetljeni događaji koji su usledili nakon ulaska generala Petra Bojovića sa trupama u oslobođeni grad.\nIzložba ukazuje i na obnovu rada institucija gradske uprave i niz mera za regulisanje života u razorenoj i ratom iscrpljenoj prestonici.\nDirektor Istorijskog arhiva Beograda mr Dragan Gačić rekao je da se ovom izložbom ne završavaju aktivnosti te ustanove u sklopu obeležavanja 100 godina od oslobađanja Beograda i da će objaviti još tri publikacije posvećene završetku Prvog svetskog rata.


Za konsultantske usluge za izradu metodologije monitoringa intervencije referalnih mehanizama i koordinacionih tijela u slučajevima rodnozasnovanog nasilja za u BiH\nFondacija “Lara” u partnerstvu sa Udruženjem građana “Vive žene” iz Tuzle realizuje projekat „Unapređenje kapaciteta pružalaca servisa podrške za žrtve rodno zasnovanog nasilja“ uz finansijsku podršku Ureda UN WOMEN u Bosni i Hercegovini, u okviru šireg projekta „Ending Violence against Women: Implementing Norms, Changing Minds”.\n"16 dana aktivizma u borbi protiv nasilja u porodici"\nZahavljujući BHRT i aktivnim uključivanjem u globalnu kampanju "16 dana aktivizma u borbi protiv nasilja u porodici".\nVideo: „Unapređenje prevencije i suzbijanja rodno zasnovanog nasilja u BiH“\nFondacija Udružene žene Banja Luka i Centar ženskih prava iz Zenice su kreirale zajednički video čiji cilj je promocija prava žena koje imaju iskustvo nasilja u BiH . Video je nastao kao dio projekta „Unapređenje prevencije i suzbijanja rodno zasnovanog nasilja u BiH“ čiji cilj je pravična i jednaka zaštita i pristup pravdi za žene žrtve rodno zasnovanog nasilja u BiH. Projekt je finansiran od strane švedske Agencije za međunarodni razvoj i saradnju (Sida) i Kvinna till Kvinna.\nFondacija Udružene žene i Centar za pravnu pomoć ženama iz Zenice su uradile Analizu praćenja krivičnih i prekršajnih postupaka u oblasti zaštite od rodno zasnovanog nasilja u BiH


Rezultati pretrage za: Toplički okrug\nNedimović: Do 23 sata biće otpušteno 252 pacijenta iz Niša\nIz Kliničkog centra Niš i privremenih bolnica u tom gradu večeras do 23 časa biće otpušteno 252 pacijenta koji su izlečeni od virusa korona, izjavio je danas ministar poljoprivrede, šumarstva i vodoprivrede Branislav Nedimović koji je i šef kriznog štaba za Nišavski i Toplički okrug.\nNedimović: Sutra očekujem znatno poboljšanje situacije u Nišavskom okrugu\nPredsednik kriznog štaba za Nišavski i Toplički okrug Branislav Nedimović izjavio je danas da se situacija u Nišu sa korona virusom stavlja pod kontrolu, kao i da se očekuje poboljšanje već sutra, a posle Vaskrsa znatno povoljniju situaciju nego do sad.\nKoliko je Srbija snažnija, toliko će i njena vojska biti jača\nPredsednik i vrhovni komandant Vojske Srbije Aleksandar Vučić obišao je kasarnu "Toplički ustanak" u Kuršumliji u kojoj su razmeštena dva mehanizovana bataljona 3. brigade kopnene vojske, uz poruku da je vojska uvek bila odraz snage Srbije, i da će zato njena vojska biti jača onoliko koliko je Srbija snažnija i jača.\nCilj Vlade i predsednika Srbije Aleksandra Vučića jeste da Srbija pobeđuje po kilometrima autoputeva, proizvodnji, broju fabrika, u sportu, kulturi, izjavila je danas premijerka Ana Brnabić u Kuršumliji, ističući da je cilj zvaničnika Srbije da Srbija pobeđuje u svemu.\nVučić sutra u Topličkom okrugu\nPredsednik Srbije Aleksandar Vučić posetiće sutra Toplički okrug u okviru kampanje Budućnost Srbije.Vučić će, kako je saopštila Pres služba Predsednika, obići Blace, Kutlovac i Kuršumliju.


Muzur: Nova vlast u KS je pokazala da cijeni Ilidžu i Ilidžance – Narod i Pravda\nMuzur: Nova vlast u KS je pokazala da cijeni Ilidžu i Ilidžance\nNakon višegodišnje priče u vezi sa izgradnjom tramvajske pruge Ilidža-Hrasnica, Vlada KS je konačno dala saglasnost Ministarstvu saobraćaja KS da projekat izgradnje tramvajske pruge Ilidža-Hrasnica uvrsti u nacrt Programa javnih investicija KS za period 2020 – 2022. godine. Iz Povjereništva Naroda i Pravde Ilidža podsjećaju da je tek dolaskom aktuelne Vlade KS otkočen niz projekata značajanih za cijelu Ilidžu.\n„Ovo je definitivno najveći infrastrukturni projekat Vlade KS na području Općine Ilidža. Radi se o projektu još iz 1985. godine koji podrazumijeva dodatnih 12 kilometara pruge i novih 16 stanica. Ovaj projekat će u svakom smislu podići kvalitet života građana Općine Ilidža. Olakšat će komunikaciju sa gradom, smanjiti vrijeme putovanja do grada, omogućit će da jednim prevoznim sredstvom dođete do centra grada, a sigurno će pozitivno utjecati i na smanjenje stalnih gužvi u saobraćaju.“ smatra Nermin Muzur, predsjednik Povjereništva Naroda i Pravde Ilidža.\n„Također se može očekivati da će ovim projektom i nekad jedna od najvećih i najboljih industrijskih zona – FAMOS, imati pozitivne efekte. Hrasnica je kroz svoju historiju i sve ono sto je značila u prethodnom periodu davno zaslužila da ovaj projekat bude realiziran. Čestitam Vladi KS na ovom konkretnom potezu. Vrijeme je da se izgradnja pruge Ilidža – Hrasnica, umjesto predizbornih lažnih obećanja, konačno počne realizirati kroz institucije Kantona Sarajevo. Projekat je do sada vodila Općina Ilidža i isključivo je bio aktueliziran u predizborno vrijeme bez poduzimanja bilo kakvih konkretnih koraka ka njegovoj realizaciji“, kaže Muzur.\n„Podsjećam da nikada nije završen vrtić u Lužanima, da nikada nije započela izgradnja škole na Stupu, da nije renoviran vrtić u Hrasnici, da smo imali redovno nepokošene parkove, pretrpane kontejnere, neredovan gradski saobraćaj, potpuno devastiranu Rustempašinu ulicu, da nismo imali nijednu utopljenu zgradu, da je Velika aleja bila uništena. Početak radova na projektu tramvajske pruge do Hrasnice najavljivan je bar 10 puta ali nikada nije zakopana nijedna lopata. Za razliku od prethodnih, u sadašnjem sazivu i Skupštine KS i Vlade KS imamo neke ‘čudne’ predstavnike Ilidže. Ovi predstavnici koji čine većinu u Skupštini KS i ova Vlada KS su potpuno drugačiji, posebno kad je u pitanju Ilidža pa tako su za samo devet mjeseci potpuno renovirali Veliku aleju, uradili rekonstrukciju prve faze ratnog puta na Igmanu, vratili liniju Hrasnica-Vijećnica, asfaltirali trasu Sokolović Kolonija-Hrasnica, krenuli u potpunu rekonstrukciju Rustempašine ulice, planirali sredstva za renoviranje vrtića u Hrasnici. Ovim Vlada KS i Skupština KS pokazuju da brinu o stanovnicima Ilidže, ovo je najava jednog drukčijeg odnosa prema Ilidži, odnosa kakav građani Ilidže zaslužuju“, kaže na kraju saopćenja Muzur.\nGoran Akšamija: Vlada FBiH i Vijeće ministara trebaju zasjedati sve dok ne iznađu rješenje za migrantsku krizu


Atentator na Regana od sledeće godine slobodan i bez nadzora\nBeri Levin, advokat Džona Hinklija mlađeg, razgovara sa novinarima ispred Okružnog suda u Vašingtonu (Foto: AP/Patrick Semansky)\nFederalni sudija odlučio je da Džon Hinkli mlađi, koji je pokušao da ubije predsednika Ronalda Regana pre četiri decenije, može da bude oslobođen svih preostalih restrikcija sledeće godine, ukoliko nastavi da poštuje pravila i ostane mentalno stabilan.\nSudija Okružnog suda u Vašingtonu Pol L. Fridman rekao je tokom sudskog pretresa, koji je rajao 90 minuta, da će tokom ove nedelje objaviti svoju presudu u vezi sa tim planom.\nOtkad je Hinkli 2016. iz bolnice u Vašingtonu premešten u Vilijamsburg u Virdžiniji, sud mu je uveo restrikcije, prema kojim su lekari i psihijatri morali da nadgledaju njegovo psihijatrijsko lečenje i uzimanje lekova. Hinkliju je zabranjeno da poseduje oružje i nije mu dozvoljeno da kontaktira Reganovu decu, druge žrtve ili njihove porodice ili glumicu Džodi Foster, kojom je bio opsednut u to vreme.\nSudija Fridman rekao je da Hinkli, koji ima 66 godina, nema simptome aktivne mentalne bolseti, da se ne ponaša nasilno, i da ga vatreno oružje ne zanima još od 1983. godine.\n"Da nije pokušao da ubije predsednika, bio bi oslobođen bezuslovno pre mnogo mnogo vremena", rekao je sudija. "Međutim, sada se svi slažu, posle svih istraživanja, analiza, svih intervjua i iskustava sa gospodinom Hinklijem".\nFridman je rekao da je plan da Hinklli bude oslobođen bilo kakvaog sudskog nadzora u junu, 2022. ukoliko sve bude išlo kako treba.\nStudija o proceni rizika koja je sprovedena u 2022. zaključila je da Hinklli ne bi predstavljao opasnost ukoliko bude bezuslovno oslobođen svih sudski uvedenih restrikcija.\nAmerička vlada prethodno se protivila okončanju restrikcija, ali je zauzela drugačiji stav na današnjem pretresu, kada su advokati naveli da bi pristali na bezuslovno oslobađanje, ukoliko Hinkli bude poštovao pravila i pokaže mentalnu stabilnost u sledećih devet meseci.\nKejsi Veston, advokatica američke vlade, rekla je da SAD žele da se uvere da Hinkli može da se adaptira na samostalan život pošto mu je majka umla u julu. Drugi razlog za zabrinutost je predstojeće penzionisanje jednog od psihijatara koji ga leče i okončanje grupe za terapiju, koja je Hinkliju pružila veliku podršku i omogućila mu socijalnu interaciju.\nHinkli je imao 25 godina kada je ranio 40. predsednika SAD ispred hotela u Vašingtionu. Hinkli je ranio i Reganovog portparola Džejmsa Brejdija, koji je ostao paralizovan i preminuo 2014. Povređeni su i agent Tajne slube Timoti Mekarti i vašingtonski policijac Tomas Delahenti.\nPorota je zaključila da Hinkli pati od akutne psihoze i da nije kriv zbog svog mentalnog stanja, a tražila je da umesto kazne doživotnog zatvora bude poslat na lečenje.\nAtentator na Regana uskoro na slobodi\nAtentati promenili način zaštite predsednika SAD i njegovih najbližih


Krasnići: Nova vlada pa dijalog sa Srbijom, da se to jednom završi, a sledeće godine na izbore - Kosovo Online\n19. Maj 2020. • 12:41\nPolitički analitičar Miljazim Krasnići veruje da će na Kosovu biti formirana nova vlada nakon odluke Ustavnog suda, koja se očekuje do 29. maja, a posle toga su, po njegovim rečima, veoma mogući protesti pristalica Pokreta Samoopredeljenje, što znači novu destabilizaciju Kosova.\n“Samoopredeljenje je u prošlosti već organizovalo proteste, izazvali su već i pre destabilizaciju Kosova protestima i napadima u Skupštini i nastaviće sa takvom praksom, jer to je jedan anarhistički pokret u pravom smislu te reči”, kaže Krasnići za Kosovo Onlajn i dodaje da će Samoopredeljenje na kraju shvatiti da se vlast ne može zadržati silom.\nKrasnići ocenjuje da se Kosovo već nalazi u političkoj krizi i smatra da bi novi izbori doveli do još veće destabilizacije.\n“Najbolje bi bilo da se formira nova vlada koja će unaprediti dijalog sa Srbijom, da se to jednom završi, a da se sledeće godine ide na izbore”, kaže profesor Krasnići.\nOn se pita i kakvog smisla imaju izbori ako samo pobednička partija može da formira vladu.\n“To nema smisla jer ispada da su poslanici pobedniče stranke vredniji od ostalih narodnih poslanika, to je nelogično”, smatra Krasnići.\nUstavni sud Kosova je suspendovao proces formiranja nove vlade do 29. maja, nakon što je Samoopredeljenje zatražilo da razmotri ustavnost odluke predsednika Kosova da mandat za sastav vlade poveri Avdulahu Hotiju iz DSK-a.\nTokom prošle nedelje Tači je pozvao sve da ne vrše pritisak na rad Ustavnog suda uz napomenu da će on poštovati svaku njegovu odluku.\nS druge strane, vršilac dužnosti premijera Aljbin Kurti ostaje pri svom stavu da će obavljati funkciju predsednika vlade do novih izbora.\nSamoopredeljenje Aljbin Kurti Kosovska vlada dijalog\nKrasnići: Ustavni sud ne bi trebalo da traži privremena rešenja i uzrokuje presedane\nJeta Krasnići iz Demokratskog instituta Kosova izjavila je večeras da je sprovođenje programa vlade Aljbina Kurtija bilo sprečavano pandemijom koronavirusa, te da je zbog tretiranja pandemije morala da ostavi sprovođenje programa na drugo mesto, prenosi Kljan Kosova.\nĐini: Nakon odluke Ustavnog suda nova vlada će brzo biti formirana\nMustafa: Dileme Samoopredeljenja alarmantne, mi ćemo poštovati svaku odluku Ustavnog suda\nKrasnići: Protest Kurtijevih pristalica poruka Ustavnom sudu, smena Tačija nije realna


Učesnici rasprave Novinarstvo i pretpostavka nevinosti, u Press centru UNS-a, 18. jula 2018. (foto: Press centar UNS-a)\nNovinari, advokati i sudije u sredu burno su raspravljali o novinarskom kršenju pretpostavke nevinosti u sudskim postupcima, na skupu koji je organizovalo Udruženje novinara Srbije, povodom inicijative Advokatske komore Beograda da državni funkcioneri budu kažnjeni ako prekrše pretpostavku nevinosti novčanom i zatvorskom kaznom, ali da se to odnosi i na novinare koji takve izjave prenesu.\nU pozadini ove rasprave je nedavna izjava, to jest mišljenje predsednika Komisije za istraživanje ubistva novinara, Verana Matića o sudskom postupku koji se vodi za ubistvo novinara Slavka Ćuruvije 1999. godine, a govoreći na skupu Predsednik Advokatske komore Beograda Jugoslav Tintor je obrazložio ideju kao nameru zaštite prava okrivljenog o objasnio da postoji suštinsko nerazumevanje novinara kako treba da izveštavaju o sudskim postupcima.\nOcenio je da bi novinari morali da objektivno prenose dokaze koji se iznose na sudu i da bi morali da stvaraju atmosferu u javnosti da niko nije kriv dok sud ne utvrdi suprotno.\nKada je reč o izjavama zvaničnika, novinari bi, smatra Tintor, trebalo da cene verodostojnost izjava kako bi sprečili kršenje pretpostavke nevisnosti, a kada su ga prisutni novinari pitali da li to znači da treba da se ispituje verodostojnost izjava predsednika ili ministra, odgovorio je negativno, jer je dovoljno ako je to snimljeno "u kameru ili dikatafon".\nOd ovog predloga ogradio se deo Advokatske komore Beograda, na čijem je čelu Vladimir Gajić, a advokat Zdenko Tomanović je osudio i istupanje Društva sudija Srbije povodom komentara Verana Matića, kao i inicijativu dela Advokatske komore Srbije.\n"Ne može se ići u zatvor ako neko sumnja u lošu praksu", naveo je Tomanović i naglasio da je obaveza novinara da razotkriva sve sumnjive situacije.\nPotpredsednik Društva sudija Srbije, Omer Hadžiomerović, rekao je da je dozvoljeno komentarisati događaje, ali da komentarisanje događaja u sudskom postupki ima ograničenja, što je predviđeno i evropskom praksom i Ustavom Srbije.\nNovinar NIN-a, Vuk Cvijić, je kao posebno sporno naveo činjenicu da su udruženja sudija i advokata našla za shodno da reaguju povodom navodne povrede pretpostavke nevinosti onda kada se povela reč o slučaju za ubistvo jednog novinara, iz vremena "kada je država ubijala", što je sudski dokazano u više slučajeva.\n"Pretpostavku nevinosti krše mediji bliski vlasti, tu nema ni 'M' od medija, ovde se novinarima preti, fizički su napadni", rekao je Vuk Cvijić i podržao reakciju Verana Matića.\nVeran Matić je podsetio da je i pre spornog komentarisanja sudskog procesa iznosio slične procene, ali da one tada nisu izazivale oštre reakcije, kao i da takve ocene izostaju prilikom gotovo svakodnevnog kršenja pretpostavke nevinosti, koju čini izvršna vlast.\nNa skupu je inicijativa Advokatske komore Beograda ocenjena i kao pokušaj vraćanja Srbije u doba sa kraja devedesetih, kada su po tadašnjem Zakonu o informisanju nezavisni mediji drakonski kažnjavani i zatvarani.


PREMINUO BORISAV JOVIĆ, BIVŠI PREDSJEDNIK PREDSJEDNIŠTVA SFRJ -\nBorisav Jović (93), nekadašnji predsednik Predsedništva SFRJ i visoki funckioner SPS preminuo je danas od kovida u VMC Karaburma. “Jović je, posle duge borbe s kovidom, preminuo dana u 15:15 u VMC Karaburma”, rekao je izvor za Kurir.\nPodsetimo, Jović je vodio bitku za život u VMC Karaurma gde je smešten s obostranom upalom pluća izazvanom kovidom.\nJović je rođen 29. oktobra 1928, bio je predsednik Predsedništva SFRJ pred raspad države i potom visoki funckioner SPS. Studirao je na Ekonomskom fakultetu Univerziteta u Beogradu, diplomirao 1952. a doktorirao 1965. godine.\n28. marta 1989. godine izabran je za predstavnika Srbije u Predsedništvu SFRJ. Bio je potpredsednik Predsedništva SFRJ od 15. maja 1989. do 15. maja 1990. a potom predsednik Predsedništva SFRJ od 15. maja 1990. do 15. maja 1991. Uveče 15. marta 1991. podneo je ostavku nakon što Predsedništvo SFRJ na sednici od 12. do 15. marta 1991. kao Vrhovna komanda Oružanih snaga SFRJ nije odobrilo predlog Štaba Vrhovne komande Oružanih snaga o uvođenju vanrednog stanja u zemlji, ali Narodna skupština Srbije nije prihvatila njegovu ostavku.


Bogati u Srbiji luksuznu robu kupuju u inostranstvu\nViše od 90 odsto predmeta vraćenih sa lizinga, u slučajevima kada korisnici više nemaju para da plaćaju mesečne rate, čine putnička i komercijalna vozila. Ostatak se odnosi na opremu, uglavnom proizvodnu i građevinsku.\nLuksuznije predmete, poput jahti vrednih više miliona evra, nismo uspeli da pronađemo među vraćenim predmetima ni kod jedne ovdašnje lizing kuće.\nMožda razlog leži u tome što, po srpskom zakonu, predmet lizinga može da bude samo nacionalizovana stvar, odnosno ona za koju su uredno plaćeni i carina i PDV.\n- Naše lizing kuće plasirale su na ovaj način izuzetno mali broj jahti i nešto malo rečnih brodova - kaže Petar Gavranović, generalni sekretar Asocijacije lizing kompanija Srbije.\n- Prevesti jednu jahtu pod srpsku zastavu iziskuje plaćanje i carine i PDV, tako da su se ovakvi klijenti, uglavnom, opredeljivali za takozvano krosborder, ili prekogranično finansiranje.\nReč je o preduzećima ili pojedincima koji su luksuzne predmete nabavljali na lizing direktno od lizing kuće u stranoj zemlji, a njihova kreditna sposobnost proveravana je po pravilima te konkretne zemlje. Ovakvi ugovori u Srbiji nisu prijavljeni u registar ugovora za finansijski lizing pri APR, niti ulaze u domaću statistiku.\n- Domaća lizing kuća u ovakvim ugovorima nema apsolutno nikakvu ulogu. Za bilo koji problem, kada korisnik, eventualno, ne može više da servisira dug, nadležni su sudovi u inostranstvu - objašnjava Gavranović.\nInače, svaka lizing kuća u Srbiji na svojim sajtovima oglašava prodaju predmeta vraćenih sa lizinga. Među mnoštvom putničkih automobila, dostavnih vozila, traktora, poljoprivrednih mašina, našle su se i proizvodna linija za glačanje stakla, mašina za pravljenje sladoleda, betonska pumpa za kamion, oprema za preradu i pakovanje meda...\nOve korišćene stvari lizing kuće ponovo oglašavaju na prodaju, a predmeti se uglavnom kupuju u viđenom stanju.\nU Srbiji ne postoji jedinstvena baza vraćenih predmeta lizinga, u kojoj zainteresovani mogu na jednom mestu da pronađu sva vozila, opremu, mašine... Domaće lizing kuće same rešavaju ponovnu prodaju vraćenih predmeta lizinga. Svi podaci, sa uslovima prodaje, nalaze se na internet-stranicama svake pojedinačne lizing kuće.


Regionalna akcija sadnje drveća u borbi za čistiji vazduh – Ekološki2 pokret Ozon\nRegionalna akcija sadnje drveća u borbi za čistiji vazduh Reviewed by Momizat on nov 18 . [caption id="attachment_7028" align="aligncenter" width="700"] Logo akcije ,,Drvo prijateljstva"[/caption] U više gradova regiona, 19. i 20. novembra će biti po [caption id="attachment_7028" align="aligncenter" width="700"] Logo akcije ,,Drvo prijateljstva"[/caption] U više gradova regiona, 19. i 20. novembra će biti po Rating: 0\nYou Are Here: Home » Saopštenja za javnost » Regionalna akcija sadnje drveća u borbi za čistiji vazduh\nPosted by: aleksandar Posted date: novembar 18, 2021 In: Saopštenja za javnost, Slajdovi | comment : 0\nLogo akcije ,,Drvo prijateljstva“\nU više gradova regiona, 19. i 20. novembra će biti posađeno više od 400 stabala drveća, kao deo druge po redu akcije „Drvo prijateljstva“ koju Evropski fond za Balkan (EFB) sprovodi u saradnji s lokalnim partnerima.\nZemlje Zapadnog Balkana dele veliki ekološki problem, naime opasne nivoe zagađenja vazduha. Stoga ova inicijativa upućuje snažnu zajedničku poruku da se i kroz regionalnu saradnju i solidarnost može doprineti rešavanju tog problema i stvaranje uslova za čist vazduh, saopštio je EFB.\n„Gradovi regiona su u zimskom periodu redovno na listi najzagađenijih na svetu i važno je preduzeti udružene i konkretne korake da se taj trend zaustavi. Sađenje drveća je jedan od najjednostavnijih i najvažnijih među njima”, objašnjava Aleksandra Tomanić, izvršna direktorka EFB.\nOsim simboličkog i motivacionog značenja koju ova ekološka inicijativa ima, organizatori su se za sađenje drveća odlučili i kako bi gradski vazduh učinili čistijim i okruženje zdravijim za stanovnike gradova zemalja Zapadnog Balkana, s obzirom na alarmantan stepen zagađenosti vazduha u njima.\n,,Zadovoljstvo je i ove godine bitu dio regionalne akcije ,,Drvo prijateljstva“, kojom se kroz konkretne aktivnosti skreće pažnja javnosti na potrebu unapređenja kvaliteta životne sredine na prostoru Zapadnog Balkana i podstiče međusektorska saradnja i uključivanje građana u napore da se smanje negativni uticaji klimatskih projmena u aeorozagađenja. Ove godine akcija ,,Drvo prijateljstva“ u Crnoj Gori nosi posebnu simboliku, jer broj zasađenih sadnica prati i obilježavanje 30 godina od proglašenja Crne Gore ekološkom državom, Glavni grad Podgorica dobiće još jedan novi drvored, čime se daje doprinos projektu ozelenjavanja i nadamo se da će građani uživati u novom amijentu koji smo obezbjedili u saradnji sa Zelenilom. Radosni smo što će isti efekat biti i u drugim gradovima regiona, a naše misli su danas i sa kolegama iz Sarajeva koji su zbog poplava u nemogućnosti da trenutno realizuju akciju i želimo da se što prije stvore uslovi i da glavni grad Bosne i Hercegovine bude obogaćen novim drvoredom.“ – ističe Aleksandar Perović, direktor Ekološkog Pokreta ,,OZON“ .\nZajednička akcija „Drvo prijateljstva“, kao i šira kampanja za čist vazduh „Ujedinjeni Balkan za čist vazduh”, realizuje se uz podršku brojnih organizacija: Za čisto Sarajevo iz Sarajeva, Eko forum iz Zenice, Environmental Territorial Management Institute iz Tirane, Sbunker iz Prištine, Air Care iz Skoplja, OZON iz Podgorice, Regulatorni institut za obnovljivu energiju i životnu sredinu i Beogradska otvorena škola iz Beograda, i Pro.Tok21 iz Smedereva.\nTotal Visit: 3468313


10 najboljih hotela u blizini: Heaven Beauty&Spa - TripAdvisor\nNajbolji hoteli u blizini: Heaven Beauty&Spa, Mercogliano\nHoteli u blizini: Heaven Beauty&Spa\nVia Ammiraglio Bianco 2, 83013, Mercogliano, Italija\nČitajte komentare o: Heaven Beauty&Spa\nNoćenja s doručkom i pansionijoš 1784\nKuća na selujoš 56\nDoručak je uključen381\nPrikladni za porodicu352\n779 od 7.412 objekata odgovara vašim filterima. Obriši sve filtere\nFiltrirajHoteli50 km od lokacije Heaven Beauty&Spa\n2,4 km od: Heaven Beauty&Spa\nBr. 1 u pogledu odnosa cena/kvalitet od 548 hotela u Mercogliano\n4,1 km od: Heaven Beauty&Spa\nBr. 2 u pogledu odnosa cena/kvalitet od 548 hotela u Mercogliano\n0,2 km od: Heaven Beauty&Spa\nBr. 3 u pogledu odnosa cena/kvalitet od 548 hotela u Mercogliano\n6,3 km od: Heaven Beauty&Spa\nBr. 4 u pogledu odnosa cena/kvalitet od 548 hotela u Mercogliano\n1,3 km od: Heaven Beauty&Spa\nBr. 5 u pogledu odnosa cena/kvalitet od 548 hotela u Mercogliano\n0,7 km od: Heaven Beauty&Spa\nBr. 6 u pogledu odnosa cena/kvalitet od 548 hotela u Mercogliano\n2,0 km od: Heaven Beauty&Spa\nBr. 7 u pogledu odnosa cena/kvalitet od 548 hotela u Mercogliano\n2,8 km od: Heaven Beauty&Spa\nBr. 8 u pogledu odnosa cena/kvalitet od 548 hotela u Mercogliano\n6,6 km od: Heaven Beauty&Spa\nBr. 9 u pogledu odnosa cena/kvalitet od 548 hotela u Mercogliano\n7,7 km od: Heaven Beauty&Spa\nBr. 10 u pogledu odnosa cena/kvalitet od 548 hotela u Mercogliano\n7,3 km od: Heaven Beauty&Spa\nBr. 11 u pogledu odnosa cena/kvalitet od 548 hotela u Mercogliano\n8,4 km od: Heaven Beauty&Spa\nBr. 12 u pogledu odnosa cena/kvalitet od 548 hotela u Mercogliano\n13,1 km od: Heaven Beauty&Spa\nBr. 13 u pogledu odnosa cena/kvalitet od 548 hotela u Mercogliano\n12,3 km od: Heaven Beauty&Spa\nBr. 14 u pogledu odnosa cena/kvalitet od 548 hotela u Mercogliano\n12,8 km od: Heaven Beauty&Spa\nBr. 15 u pogledu odnosa cena/kvalitet od 548 hotela u Mercogliano\n14,7 km od: Heaven Beauty&Spa\nBr. 16 u pogledu odnosa cena/kvalitet od 548 hotela u Mercogliano\n16,9 km od: Heaven Beauty&Spa\nBr. 17 u pogledu odnosa cena/kvalitet od 548 hotela u Mercogliano\n18,0 km od: Heaven Beauty&Spa\nBr. 18 u pogledu odnosa cena/kvalitet od 548 hotela u Mercogliano\n20,6 km od: Heaven Beauty&Spa\nBr. 19 u pogledu odnosa cena/kvalitet od 548 hotela u Mercogliano\n17,9 km od: Heaven Beauty&Spa\nBr. 20 u pogledu odnosa cena/kvalitet od 548 hotela u Mercogliano\n18,5 km od: Heaven Beauty&Spa\nBr. 21 u pogledu odnosa cena/kvalitet od 548 hotela u Mercogliano


Doskorašnji predsednik opštine Palilula ostaje u pritvoru - KRIK\nObjavio/la KRIK.rs 02/07/2021\nAleksandar Jovičić (foto: facebook Gradske opštine Palilula)\nAleksandru Jovičiću, odnedavno bivšem predsedniku beogradske opštine Palilula i članu predsedništva Srpske napredne stranke, produžen je pritvor do 30 dana, saopštio je danas Viši sud u Beogradu. Jovičić je uhapšen početkom juna i sumnjiči se da je sa saradnicima omogućio nelegalnu gradnju i za to od investitora uzeo više od 245 hiljada evra.\nJovičiću i njegovom saradniku iz opštinske građevinske inspekcije pritvor je produžen zbog bojazni da bi na slobodi uticali na svedoke i ometali istragu ali i jer su sudije Višeg suda u Beogradu procenile da bi na slobodi nastavili da krše zakon.\nJovičić se sumnjiči da je od jula 2016. do novembra 2018. godine uticao na to da se na teritoriji opštine na čijem je bio čelu omogući nelegalna gradnja.\nSumnja se da je za to od investitora uzeo gotovo 29 miliona dinara, odnosno više od 245 hiljada evra. Više pročitajte ovde.\nNa saslušanju kod tužioca on je negirao optužbe, rekla je tada za KRIK njegova advokatica Zora Dobričanin Nikodinović.\nJovičić je član predsedništva vladajuće Srpske napredne stranke (SNS), a na čelu opštine Palilula je bio od 2016. godine. Jovičić je ove nedelje podneo ostavku na funkciju predsednika opštine navodeći da je svestan da njegov ostanak na ovom mestu može da bude otežavajuća okolnost za funkcionisanje opštine. Njegove funkcije u Srpskoj naprednoj stranci suspendovane su zbog istrage, rečeno je za KRIK iz stranke.


Srbija i Hrvatska su dve najsporije rastuće privrede u širem geografskom okruženju jugoistočne Evrope, ali i u skupini zemalja u tranziciji, ocenio je ekonomista i profesor Ljubomir Madžar, piše beta.rs.\nTempo privrednog rasta postao je delikatna tema, jer je po tim kriterijumima Srbija zasad jedna nedopadljiva privreda sa neuspešnom razvojnom politikom, kaže Madžar za izdanje Danasa od četvrtka i dodaje da vlast to predstavlja drugačije, da smo lideri u regionu što nije istina.\nUzrok takvog stanja po profesoru Madžaru je nizak nivo investicija, za trećinu niži od zemalja u tranziciji, što se odražava na spor rast i uslovljava zaostajanje u razvojnoj trci. Uz to Srbija je, po nivou dohotka po stanovniku, opet na jednom od poslednjih mesta u Evropi.\n"Ta kombinacija niskog dohotka po stanovniku i niske stope rasta pravi je recept za razvojnu katastrofu. To je jedna razvojna sablazan, skandal koji ne bi smeo da se toleriše ni u jednoj zemlji", ocednjuje Ljubomir Madžar.\nOn zaključuje da, ukoliko bi Zapadna Evropa malo usporila a Srbija ubrzala rast, računica pokazuje da bi mogli da dostignemo njihov prosek tek za nekih 30 do 50 godina.


Konferencija „Nasilje nad ženama u vanrednom stanju“\nDatum kreiranja: 01 jul 2020\nKrizne situacije, poput pandemije virusa COVID-19, povećavaju rizik od nasilja u porodici i partnerskim odnosima, a naročito su ranjivi žene i deca.\nTokom vanrednog stanja žene su bile izložene dvostrukom riziku – da budu zaražene korona virusom i da budu izložene nasilju. Mere koje su preduzimane tokom vanrednog stanja, poput izolacije ili zabrane kretanja, imale su efekta u suzbijanju epidemije, ali su ženama koje su se suočavale sa nasiljem otežavale položaj, primoravajući ih da, zatvorene između četiri zida, vreme provode sa nasilnikom. Takvi uslovi omogućavaju pojačanu kontrolu žrtve od strane nasilnika i otežavaju žrtvi mogućnost da ga napusti.\nKako su se u toj situaciji ponašale vladine, a kako nevladine organizacije? Koje su mere preduzimane i da li su mehanizmi zaštite bili prilagođeni izmenjenim okolnostima? – ovo su samo neka od pitanja na koja su juče pokušali da odgovore učesnici video-konferencije „Nasilje nad ženama u vanrednom stanju“, koju je organizovao Pokrajinski zaštitnik građana – ombudsman. Kako bi se kompleksna tema nasilja nad ženama sagledala iz različitih perspektiva, u radu konferencije su učestvovale osobe različitog profesionalnog i socijalnog iskustva.\nNa skupu je istaknuto da je u periodu vanrednog stanja opao broj prijava institucijama za nasilje u porodici, ali da je bio povećan broj poziva nevladinim organizacijama putem SOS telefona. One su se, kako se čini, lakše prilagođavale novonastalim prilikama, brzo su reagovale i uglavnom su bile dostupne 24 sata. Govorilo se i o radu i podršci koju su pružale međunarodne organizacije, pre svega OEBS, Savet Evrope, UN WOMEN i druge. Iako ponekad deluju kao trome i birokratizovane, navedene institucije su tokom pandemije reagovale veoma brzo. Kao veoma dobar ocenjen je i potez Ministarstva pravde da se tokom vanrednog stanja ne odlaže već da se sankcioniše nasilje nad ženama, ali je, kao problem, istaknuto to što nam je nepoznat broj takvih slučajeva.\nRad video konferencije okončan je usvajanjem zaključaka. U slučaju budućih vanrednih okolnosti/stanja rad svih institucija, ističe se u zaključcima, treba prilagoditi konkretnoj vanrednoj situaciji. Obzirom na to da je država proklamovala „nultu toleranciju na nasilje“ zahtev žrtve za zaštitom u slučaju eventualnih budućih vanrednih okolnosti ne može biti ograničen postojanjem ovih okolnosti. Iz navedenih razloga svaka institucija, od pravosuđa do civilnih organizacija, mora sačiniti plan rada i odgovor na to kako treba da funkcioniše u vreme krize, kako bi se u budućnosti spremno suočile sa sličnim problemima. Iskustvo iz vanrednog stanja zahteva da se uključimo u iznalaženje alternativnih mehanizama za pružanje podrške žrtvi. Napokon, zvanične institucije u borbi protiv nasilja nad ženama treba da sarađuju sa nevladinim organizacijama i kontinuirano rade na podizanju svesti o neprihvatljivosti nasilja svake vrste.\nPored zamenice pokrajinskog ombudsmana za ravnopravnost polova Snežane Knežević, u radu konferencije učestvovali/le su: sudija Osnovnog suda u Novom Sadu Danijela Vemić, profesorka Pravnog fakulteta u Nišu i predstavnica Ženskog istraživačkog centra prof. dr Nevena Petrušić, koordinatorka za borbu protiv nasilja nad ženama u UNDP-u Maja Branković Djundić, diplomirani socijalni radnik iz Centra za socijalni rad Stara Pazova Radmila Stojanović, koordinatorka Sigurne ženske kuće u Novom Sadu dr Nada Padejski Šekerović, koordinatorka Sigurne ženske kuće u Somboru Tamara Savović, predstavnica organizacije „Iz kruga – Vojvodina Ivana Zelić, predstavnica SOS ženskog centra u Novom Sadu Ivana Perić, predstavnica Udruženja Roma Novi Bečej i naučna savetnica Instituta društvenih nauka, dr Zorica Mršević.


HARI VAREŠANOVIĆ: KONCERT U BUDVI VRHUNAC MOJE KARIJERE - Putovanja i Turizam\nTuristička organizacija opštine Budva predstavila je u Sarajevu bogat petodnevni novogodišnji program koji će se održati na gradskom trgu. Budva je već dve decenije prepoznata kao regionalni centar novogodišnjih dešavanja, a to svakako namerava i da ostane.\nVeliko zadovoljstvo što je deo novogodišnjeg programa u Budvi nije krio ni Hari Varešanović koji je tokom press konferencije podelio svoje utiske s novinarima i prisutnim gostima.\n„Ja sam muzički rođen u Crnoj Gori 1985. godine i tamo kad odem, osećam se kao kod kuće“, izjavio je Hari. „Ovo će biti moj dvadeseti nastup tamo i vrhunac moje 30-godišnje karijere“, s ponosom je dodao slavni sarajevski pevač. Upitan šta misli o turističkoj ponudi Crne Gore, rekao je: „Možemo da učimo od komšija! Divna je konekcija između nas, Bosanaca i Hercegovaca i Crnogoraca.“\nGrađani Bosne i Hercegovine pozvani su da osete čarobni budvanski duh i uživaju u različitim žanrovima muzičkih programa. Turistička organizacija opštine Budva mislila je na sve, pa je tako osigurala i brojne aktivnosti za najmlađe te sada već tradicionalni koncert klasične muzike.\nOsim Budve, novinarima i turističkim radnicima iz Bosne i Hercegovine, novogodišnji program na otvorenim gradskim trgovima promovisali su i predstavnici Bara, Tivta, Kotora i Herceg Novog, kao i hotel „Splendid“ poznate kompanije „Montenegro stars hotels group“. Poznati izvođači koji će nastupati u ovim gradovima sigurno će zadovoljiti i ukuse najzahtevnijih poznavalaca muzike.\nJoš jednom da podsetimo da će program na trgu početi u subotu, 28. decembra, kada će nastupiti trebinjski rok sastav „Krugovi u žitu”, „Akademia“ i „Katapult“ iz Bara i kultni hrvatski rock sastav „Psihomodo pop“.\nU nedjelju, 29. decembra u podne će koncert održati poznata džez pjevačica iz Srbije – Lena Kovačević, dok će se u noćnim satima predstaviti Gradska muzika Budve, budvanski bend „Refugie Jesus & Apostols” i hrvatski rock muzičar Neno Belan s bendom.\nU ponedeljak 30. decembra održaće se podnevni koncert crnogorskog gudačkog kvarteta „Lords of the Strings “, čiji članovi su ujedno i muzičari crnogorskog simfonijskog orkestra. Istu noć nas očekuje veče elektronske muzike koje će “otvoriti” budvanski DJ-evi Stevan Mandić i John K, a potom će nastupiti svjetski poznati turski DJ – Mahmut Orhan i francuski DJ duo „Offenbach “.\nPoslednjeg dana ove godine, 31. decembra u dnevnim satima će biti organizovan program za najmlađe, dok će uveče nastupiti crnogorski sastav „The Grupa“, poznata pop pevačica Nevena Božović i regionalna zvezda – Zdravko Čolić.\nU večernjim satima će na Trgu prvo zapjevati klapa “Assa Voce” iz Podgorice, onda ćemo se podsjetiti poznatih hitova grupe “Hari Mata Hari” , nakon kojih će nastupiti zvezda narodne muzike – Svetlana Ceca Ražnatović.\nStarije objave JAHORINA: OTVARANJE GONDOLE „JAVOR - PARTIZAN“\nNovije objave JAHORINA PONOVO CENTAR ZBIVANJA


U Gradačcu evidentirano 8.999 zaposlenika Radio Gradačac – 56 godina sa vama…\nUkupan broj zaposlenih u Federaciji BiH na dan 08.05.2020. godine po prebivalištu osiguranika iznosi 507.737 dok po sjedištu poslodavca ukupan broj zaposlenih iznosi 507.977. Na području Gradačca evidentirana su 8.999 zaposlenika po prebivalištu osiguranika, a 8.507 radnika po sjedištu poslodavca, najnoviji su podaci Porezne uprave FBiH.\nU proteklih sedam dana (01-08.05.2020.) broj zaposlenih u Gradačcu je veći za 39 radnika (8.960) evidentiranih po prebivalištu osiguranika, a po sjedištu poslodavca manji je za šest zaposlenika (8.513).\nOd 14. aprila kada je Porezna uprava Federacija BiH počela objavljivati kontinuirane podatke o stanju zaposlenosti do 8. maja na području Gradačca broj zaposlenih radnika po prebivalištu osiguranika je manji za 82 osobe (9.081) a po sjedištu poslodavca manji za 130 zaposlenika (8.637).


Amerikanci preporučili BiH pristupanje "novoj Jugoslaviji" - Leutar.net\n11. septembra 2020. LEUTAR Magazin, Heklanje u mozak 0\nUkoliko se odluči prihvatiti sporazum, za BiH je od izuzetne važnosti da bude među prvim potpisnicima inicijative, jer tada može diktirati uslove, upozorava Mirko Šarović, u prethodnom sazivu ministar vanjske trgovine BiH, koji je od početka zagovarao projekat „malog Šengena“.\n„Ja nemam ništa protiv toga, naprotiv, imam puno razloga za da građani svih šest zemalja Zapadnog Balkana putuju preko granice i da se pojednostave i ubrzaju procedure kod carinjenja robe u transportu. U svakom slučaju, bilo šta da se dogodi – to ne može biti politička asocijacija niti može poprimiti institucionalni karakter. To može biti samo u funkciji građana ovih šest zemalja“, naveo je on.\nPrivredenici s kojima smo razgovarali ne žele komentirati politički kontekst, po pitanju onog ekonomskog, složni su kako „mini Šengen“ može samo unaprijediti odnose.\n„U svakom slučaju mi podržavamo ‘mali Šengen’. Nadamo se da će BiH pristupiti ovoj inicijativi koju doživljavamo kao predvorje ulaska u EU”, dodaje i Sasa Aćič iz Udruženja poslodavaca RS.\n„U ekonomskom smislu, bilo kakve inicijative za otvaranjem i integracijom tržišta su dobre, mada iza priče o ‘malom Šengenu’ vjerovatno stoje određeni politički motivi“, naglašava ekonomista Admir Čavalić. Podsjeća kako će za realizaciju sporazuma biti neopohodne izmjene zakona iz oblasti tržišta kapitala, poreskog i finansijskog sistema, te unaprjeđenje saradnje u borbi protiv kriminala i ilegalnih migracija.\n“Ako ne riješimo pitanje migracija, onda je iluzorno govoriti o apsolutnom otvaranju granica za protok ljudi. S druge strane imamo problem organizovanog kriminala. Ne možemo govoriti o slobodnom kretanju kapitala preko granica, dok ne riješimo to pitanje. I svakako pitanje usklađenosti tržišta, od običnih inspekcija, do tržišnih regulativa. Iluzorno je očekivati protok roba, ako tržišta nisu ista, standardizirana“, ističe Čavalić.\nPristupanje Bosne i Hercegovine, inicijativi „mali Šengen“, naći će se na dnevnom redu sjednice Predsjedništva 17. septembra, po zahtjevu Milorada Dodika, potvrđeno je iz Predsjedništva BiH.


Naslovna/Grad/Beograd/Pobedniku Dečjeg maraton od UNIQA osiguranja na poklon bicikl\nU Vrtu dobre nade, u subotu 14. aprila, održava se 25. Dečji maraton, a UNIQA osiguranje osiguralo je sve učesnike i obezbedilo specijalan poklon za pobednika – bicikl.\nUNIQA je već 5 godina ponosni sponzor i zvanično osiguranje ove manifestacije.\nDečji maraton je manifestacija jedinstvena po ambijentu u kojem se održava, Beogradskom zoološkom vrtu, ali i po najslađim učesnicima – malim maratoncima! Pobednik Dečjeg maratona na poklon, već tradicionalno od UNIQA osiguranja, dobija bicikl. Takođe, UNIQA je pripremila poklone za drugoplasirane i trećeplasirane učesnike, kao i za popularnog Pužića.\nPredhodno Završena skijaška sezona u Srbiji\nSledeće Ubrzajte metabolizam!


Mali obećao Fiskalnom savetu: "Poštovaću kalendar za usvajanje budžeta" - Biznis Telegraf.rs\n01/10/20 | 16:29 ≫ 16:33\nMali i Petrović saglasili su se i da bi trebalo dalje nastaviti sa javnim investicijama\nMinistar finansija Siniša Mali sastao se sa predsednikom Fiskalnog saveta Pavlom Petrovićem, sa kojim je razgovarao o rezultatima u ovoj godini, kao i o budžetu za 2021. godinu, a uoči naredne Misije Međunarodnog monetarnog fonda koja počinje u ponedeljak 5. oktobra.\nPredstavnici Fiskalnog saveta su istakli da u projekcijama rasta za narednu godinu treba održati konzervativni pristup, kao i da prihvataju da penzije rastu u skladu sa "švajcarskom formulom", a plate u skladu sa inflacijom.\nSagovornici su se saglasili da treba da postoji određena fleksibilnost u budžetu za narednu godinu, a s obzirom na neizvesnosti zbog pandemije koronavirusa.\nMali i Petrović saglasili su se i da bi trebalo dalje nastaviti sa javnim investicijama, a ministar je istakao da je apsolutni prioritet Vlade Srbije dalje ulaganje u izgradnju putne i železničke infrastrukture.\nKako je rekao, to će dodatno uticati na brži privredni rast. Takođe, Mali je naveo da će se i naredne godine javni dug držati pod kontrolom, kao i deficit.\nMinistar je rekao da će se i ove godine poštovati kalendar kada je u pitanju usvajanje godišnjeg budžeta, te da očekuje da će biti usvojen u Narodnoj skupštini do 1. decembra.\nVučković napustio Fiskalni savet, otišao u privatni biznis


Širom BiH obilježeno 39 godina od smrti Josipa Broza Tita - Hronika.ba\nŠirom BiH obilježeno 39 godina od smrti Josipa Broza Tita\nFranklin D. Roosevelt, predsjednik SAD: „Titova odluka da se bori protiv nacista prekretnica je u historiji Drugog svjetskog rata…”\nU Sarajevu je danas ispred njegovog spomenika, u parku Kampusa Sarajevskog univerziteta upriličena ceremonija odavanja počasti i polaganja cvijeća. Sanja Toplan iz UABNOR-a Novo Sarajevo rekla je da je Tito bilo lider koji je gradio Bosnu i Hercegovinu i bivšu Jugoslaviju.\nUdruženje „Josip Broz Tito“ iz Tuzle obilježilo je u subotu u Aleji heroja na Slanoj Banji u tom gradu godišnjicu smrti nekadašnjeg doživotnog predsjednika SFRJ.\nUdruženje antifašista i boraca narodnooslobodilačkog rata 1941-1945 Općine Travnik polaganjem cvijeća i minutom šutnje u 1505 odalo je počast Josipu Brozu Titu tvorcu nesvrstanih i jednom od najvećih državnika koje je Svijet imao. I ove godine okupilo se oko 20 građana Travnika i podsjetilo se na lik i djelo Josipa Broza Tita koji je u Drugom svjetskom ratu bio na čelu Narodnooslobodilačke vojske, a nakon završetka Drugog svjestkog rata obnašao je funkciju predsjednika Socijalističke Federativne Republike Jugoslavije (SFRJ) sve do smrti 4. maja 1980. godine u Ljubljani.\nPrethodni članakPromovisani diplomanti Farmaceutsko-zdravstvenog fakulteta i obilježeno 10 godina rada\nNaredni članakHrvatsko amatersko kazalište Travnik obilježilo jubilej


5.9.2019. Dužnosnici Vlade i Skupštine Brčko distrikta BiH sastali su se jučer u Gradskoj vijećnici sa supervizorom za Brčko Michaelom Scanlanom i predsjedavajućim arbitrom Arbitražnog tribunala za Brčko Johnom Clintom Williamsonom.\n„Suštinski zaključak svih sudionika u razgovoru jeste da se Brčko kreće u pravcu stvaranja uvjeta za potpuno ukidanje supervizije. Dio tog cilja je da treba, prije svega, ojačati ekonomski razvitak našega područja i, u tom kontekstu, pozdravljene su aktivnosti vlasti na revitalizaciji ‚Luke‘, potom napredak u oblasti energetike te vodoopskrbe, ali i priprema za donošenje novog Zakona o proračunu Distrikta“, rekao je gradonačelnik Brčko distrikta BiH Siniša Milić.\n„Strateška lokacija Brčkog, autonomija u procesu donošenja odluka i velik proračun pružaju priliku izabranim dužnosnicima Distrikta da od Brčko distrikta BiH naprave primjer dobrog upravljanja i prosperiteta za cijelu BiH. Tijekom svog posjeta radujem se da čujem od dužnosnika Distrikta da su posvećeni postizanju tih ciljeva, kako je predviđeno Konačnom odlukom“, izjavio je veleposlanik Williamson.\nSastanku su, osim gradonačelnika Siniše Milića, prisustvovali i dogradonačelnik Anto Domić, predsjednik Skupštine Esed Kadrić i njegov zamjenik Ivo Filipović.


Univerzitet u Prištini - RoditeljSrbija.com\nNaslovna » Obrazovanje » Državno obrazovanje » Fakulteti » Univerzitet u Prištini\nweb sajt: www.pr.ac.rs\nUniverzitet u Prištini je državni univerzitet čiji je osnivač Narodna skupština Republike Srbije. U svom sastavu ima deset fakulteta, od kojih sedam obavlja delatnost na prostoru Kosovske Mitrovice – Ekonomski, Medicinski, Pravni, Prirodno-matematički, Filozofski, Fakultet tehničkih nauka i Fakultet umetnosti, dva fakulteta se nalaze u Leposaviću – Učiteljski i Fakultet za fizičku kulturu, dok je Poljoprivredni fakultet smešten u Zubinom Potoku.\nUniverzitet u Prištini je osnovan 1969. godine, kada su u njegovom sastavu bili fakulteti sa sedištem u Prištini, a nastava organizovana na srpskom i albanskom jeziku. Posle donošenja Zakona o univerzitetu 1992. godine, u sklopu Univerziteta je postojalo četrnaest fakulteta, čiji su nastavni planovi bili usaglašeni sa istorodnim fakultetima u Srbiji. Nastava na albanskom jeziku se iste godine samoinicijativno odvojila i formirala poseban obrazovni sistem, dok su fakulteti sa nastavom na srpskom jeziku nastavili rad u okviru jedinstvenog obrazovnog sistema Srbije. Potpuno odvajanje srpskog i albanskog dela Univerziteta je usledilo 1998. godine.\nNakon bombardovanja 1999. godine, Univerzitet je proteran iz Prištine i premešten privremeno u Kruševac. Krajem 2001. godine, sedište Univerziteta u Prištini je izmešteno u Kosovsku Mitrovicu, gde se nalazi i danas.\nNastavni planovi i programi su usaglašeni sa Bolonjskim obrazovnim procesom, a Univerzitet u Prištini je među prvim državnim univerzitetima statutarno uskladio svoj rad sa Zakonom o visokom obrazovanju Republike Srbije. Studijski programi su akreditovani od strane Komisije za akreditaciju i proveru kvaliteta. Obrazovna delatnost Univerziteta se sprovodi na četiri nivoa – osnovnim, diplomskim, integrisanim i doktorskim studijama.\nUniverzitet u Prištini ostvaruje međuuniverzitetsku saradnju sa brojnim fakultetima u zemlji i inostranstvu. Sporazumi o saradnji su zaključeni sa Univerzitetom u Beogradu, Univerzitetom umetnosti u Beogradu, Univerzitetom u Novom Sadu, Univerzitetom u Kragujevcu i Univerzitetom u Nišu. Kada je u pitanju regionalna saradnja, bilateralni sporazumi su potpisani sa univerzitetima u Sarajevu i Banja Luci, sa Univerzitetom „Sv. Kirilo i Metodije“ u Skoplju, kao i sa Univerzitetom u Patrasu u Grčkoj.\nČlanstvo Univerziteta u Konferenciji univerziteta Srbije (KONUS) obezbeđuje nastavnom kadru priliku da se edukuje i učestvuje u naučnoistraživačkom radu na brojnim državnim univerzitetima.\nStudenti Univerziteta u Prištini imaju mogućnost aktivnog učešća u Studentskom parlamentu, organizaciji koja zastupa interese studenata i omogućuje ravnopravni odnos studenata u procesu odlučivanja. U sklopu Univerziteta se studentim ana raspolaganju nalazi i Univerzitetska biblioteka koja raspolaže velikim fondom publikacija.\nNa Univerzitetu u Prištini sa privremenim sedištem u Kosovskoj Mitrovici zaposleno je oko 746 nastavnika i saradnika, dok vannastavni kadar broji oko 350 osoblja. Na Univerzitetu se školuje više od 10.000 studenata.\nfakultet kosovska mitrovica leposavić priština univerzitet zubin potok 2015-06-08\nPrethodni: Čudesni Spajdermen 1 – Čarobna knjiga\nSledeći: Kad su cvetale tikve – Laguna


Zemlje Zapadnog Balkana ostaju bez stručnjaka - CEPS\nNaslovna Blog Zemlje Zapadnog Balkana ostaju bez stručnjaka\nZemlje Zapadnog Balkana ostaju bez stručnjaka\nEvropske zemlje Bosna i Hercegovina, Hrvatska, Rumunija, Moldavija, Sjeverna Makedonija i Srbija nalaze se u prvih deset zemalja u svijetu sa najvećim odlivom mozgova, navedeno je u istraživanju ,,Odliv mozgova – trendovi i izazovi” koje je nedavno uradio Istraživački centar Skupštine Crne Gore.\nPrecizirali su da najnovije istraživanje britanskog lista The Economist na temu masovnog iseljavanja visokoobrazovanih i talentovanih ljudi u svijetu, a u skladu sa podacima koji su preuzeti iz Globalnog izvještaja o konkurentnosti Svjetskog ekonomskog foruma, pokazuje da BiH zauzima treće, Hrvatska četvrto, Rumunija peto, Moldavija sedmo, Sjeverna Mekedonija osmo, a Srbija deseto mjesto.\nOd zemalja EU najveću stopu iseljavanja visokokvalifikovane radne snage, dodaju oni, imale su Hrvatska i Rumunija, dok od zemalja Zapadnog Balkana prednjači Bosna i Hercegovina.\n– Ovaj proces doveo je do nedostatka ponude radne snage u ovim državama, naročito u oblasti nauke i tehnologije – piše u analizi.\nDošli su do podatka da od 2017. godine više od trećine visokoobrazovane radne snage Albanije, Bosne i Hercegovine, Sjeverne Makedonije živi u inostranstvu. Tri četvrtine mladih u Srbiji, s druge strane, prema studiji koju je sprovela Fondacija “Fridrih Ebert”, izražava želju/namjeru da emigrira.\n– Što stavlja Srbiju na prvo mjesto među zemljama u regionu, u kojima takvu želju ima u prosjeku polovina ispitanika ? naveli su oni.Bez krajaKažu da mnogi zdravstveni radnici odlaze u Evropsku uniju i Švajcarsku. Više plate u zemljama sa većim dohotkom, bolji uslovi rada, kao i profesionalni razvoj su glavni razlozi za iseljavanje.\nPrema podacima nacionalnog udruženja medicinskih radnika, u BiH je blizu 300 visokokvalifikovanih ljekara napustilo zemlju u 2016. godini. Broj ljekara koji se iseljava ,,može biti i veći, s obzirom na činjenicu da neki od njih napuste zemlju odmah nakon završetka medicinskog obrazovanja, pa se samim tim nikada ni ne prijave na biro rada”.\n– Od 2013. godine 525 ljekara starosti između 24-46 napustilo je Hrvatsku, a još blizu 1.215 se priprema za odlazak – navodi Istraživački centar Skupštine Crne Gore.\nPodsjećaju na najskorije procjene da će Njemačkoj biti potrebno 500.000 dodatnih medicinskih sestara do 2030. godine, te da će potreba za zdravstvenim radnicima u Ujedinjenom Kraljevstvu rasti dvostruko brže nego stanovništvo do 2035. godine.\nA masovni ,,odliv mozgova”, prema nalazima, bilježi se i kod inženjera, te kadra iz oblasti informaciono-komunikacionih tehnologija.\n– Evropska unija iznova i u kontinuitetu izražava zabrinutost zbog visokog stepena iseljavanja iz zemalja Zapadnog Balkana. Ipak, prema dostupnim podacima, Evropska unija u velikoj mjeri profitira od emigracije – navode u istraživanju.\nPovećan broj otvorenih radnih mjesta u nekim ključnim zanimanjima poput inženjerstva, softverskog dizajna i zdravstvene zaštite je, kako kažu, naveo mnoge evropske zemlje da prihvate ljude sa Zapadnog Balkana. Tako, podsjećaju oni, Njemačka postaje jedna od vodećih zemalja za prihvatanje iseljenika iz zemalja Zapadnog Balkana.\nNa pojavu ovakvih migracija pojedine zemlje, prema ovom nalazu, odgovorile su na način što su kreirale razne inicijative kako bi spriječile odlazak svojih visokoobrazovnih ljudi. Kao primjer navode kako španska kompanija CEPSA, jedna od vodećih u energetskom sektoru u državi i posluje na globalnom tržištu, sprovodi program “Povratak talenata” preko kojeg im nudi priliku da kod njih počnu profesionalnu karijeru.\n– Izloženost raznolikom skupu vještina i radnih kultura, uz nova pronađena finansijska sredstva, neminovno doprinose odluci da se iseljenici vrate u matičnu zemlju – piše u analizi.Kažu da je u Albaniji veća vjerovatnoća da emigranti koji su se vratili kući pokrenu sopstveni biznis od onih koji nikada nijesu napustili zemlju. Oko 50 odsto migranata ,,koji su se vratili u Tursku su nakon rada u Njemačkoj 1980-ih postali preduzetnici, koristeći kapital koji su stekli u inostranstvu da bi pokrenuli svoj biznis”.\n– Prema Svjetskoj organizaciji za intelektualnu svojinu, bivši emigranti prijavili su 98 odsto patenata u Albaniji, 75 u Bosni i Hercegovini i 71 odsto u Srbiji – navode u istraživanju.\nPovratnici su, kako ističu, možda imali i najveći uticaj na državni i finansijski sektor, gdje mnogi od njih sada i rade. Došli su do podataka i da najmanje 20 procenata zaposlenih u finansijskom sektoru u BiH, Hrvatskoj i Srbiji posjeduje diplome iz inostranstva, te da je većina državnih službenika u Albaniji školovana u inostranstvu. Većina želi u NjemačkuIstraživački centar navodi da sa izuzetkom Bugarske i Crne Gore, većina mladih ljudi iz regiona navode Njemačku kao svoj prvi izbor zemlje gdje bi se iselili.\n– Njemačka je najčešće navedena kao zemlja prvog i drugog izbora. Druge zemlje od interesa kao destinacije mladih uključuju Veliku Britaniju za Bugarsku, SAD za Crnu Goru, Švajcarsku za Kosovo i Italiju za Albaniju, koje su, takođe, tradicionalna čvorišta dijaspore ovih zemalja – ističu u istraživanju.\nPrethodni članak„Crni labudovi” su svuda oko nas\nNaredni članakOdržana online konferencija “Mladi i zapošljavanje – prepreke i izazovi”


Znatno manji budžet za 2019. godinu | Radio Kosovska Mitrovica\nZnatno manji budžet za 2019. godinu\n20. September, 2018 19:36 |\nNa devetoj redovnoj sednici SO Severna Mitrovica predstavljeni su šestomesečni finansijski izveštaj SO Severna Mitrovica kao i šestomesečni izveštaj o radu gradonačelnika. Na današnjoj sednici se razmatralo i o budžetu za 2019. godinu.\n“Mogu vam reći da je sve išlo u skladu sa planom. Opština Severna Mitrovica je zaista obojena politikom tako da je “majstorija” da u takvoj konfuznoj situaciji vi ustvari uspete da nađete načine da izađete u susret zahtevima koji su upućeni opštini Severna Mitrovica od strane građana” istakla je direktorica Opštinske administracije Severna Mitrovica Adrijana Hodžić.\nOve godine, opština Severna Mitrovica je imala locirana sredstva za kapitalne investicije na samom početku godine, što je omogućilo realizaciju akcionog plana za sve aktivnosti koje su planirane, a planirane su kada je usvojen budžet za 2018. godinu.\n“Ono što je definitivno zabrinjavajuće za 2019. godinu je budžet. Ove godine itekako imamo budžet koji je izmenjen u odnosu na sve prethodne godine. Problem je u tome, kada govorimo o kategoriji subvencija gde smo 2018. godine na raspolaganju imali 156 hiljada evra, dok je za narednu godinu Priština izdvojila samo 17 hiljada eura” kazala je Hodžić.\nUmanjena su i sredstva po pitanju kapitalnih investicija naročito u kategoriji obrazovanja. Opština Severna Mitrovica je u 2018. godini za kapitalne investicije imala 311 hiljada evra, dok je za sledeću godinu izdvojeno 34 hiljade evra.\nNa sednici je najavljeno da će sledeće nedelje biti održane dve javne debate, u kojima će građani moći da učestvuju u planiranju budžeta za 2019. godinu.


O nama - Balon kutak Beograd - Prodavnica balona i pratećih rekvizita za sve vrste proslava\nMi smo mali tim entuzijasta koji uživa u stvaranju izuzetnih poklona za Vaše posebne trenutke i događaje.\nImamo raznovrsan party program i helijumske balone koji su vam potrebni da napravite nezaboravnu zabavu, bilo da slavite rođendan, venčanje, devojačko veče, godišnjicu ili bilo koji drugi Vama važan događaj.\nKreiramo svaku dekoraciju balonima sa pažnjom do najsitnijeg detalja i tako ga dostavljamo Vama, savršeno oblikovanog i spremnog!\nSa uživanjem pripremamo svaku porudžbinu i radujemo se što možemo da upotpunimo Vama važan dan. Ukoliko ne možete na da nađete na sajtu ono što tražite, ili imate drugačiju ideju, pošaljite nam sliku na viber/ whatsapp i učinićemo sve da je sprovedemo u delo.\nVršimo dostavu balon aranžmana na teritoriji cele Srbije.\nNaš sistem online poručivanja je vrlo jednostavan, ali, ukoliko Vam je potrebna pomoć, možete nas kontaktirati putem telefona ili maila.


Glavni radovi na izgradnji Kotor-Lovćen počinju 13. jula ako država ispuni obaveze - CdM\nGlavni radovi na izgradnji Kotor-Lovćen počinju 13. jula ako država ispuni obaveze\nIzvor: MINA-business / Vijesti\nDržava je u posljednje vrijeme intenzivirala aktivnosti na stvaranju preduslova za početak glavnih radova na izgradnji žičare Kotor-Lovćen i pod pretpostavkom da ispuni određene obaveze, koncesionar će glavne radove početi 13. jula, saopšteno je iz kompanije Novi Volvox.\nTa kompanija zajedno sa italijanskom kompanijom Leitner čini konzorcijum sa kojim je Vlada 15. decembra prošle godine potpisala koncesioni ugovor za izgradnju ove žičare, pišu Vijesti.\nKonzorcijum je dobio koncesiju na 30 godina, uz minimalno ulaganje od 24 miliona i koncesionu naknadu 15 odsto od neto profita.\nIz Ministarstva ekonomskog razvoja za Vijesti su kazali da koncedent odnosno država i koncesionar odnosno konzorcijum na ovom projektu intenzivno rade, uz saradnju sa ostalim državnim institucijama čiji predstavnici su članovi Operativnog tima za praćenje i realizaciju ovog projekta.\n”Očekujemo da ovaj značajan projekat bude otvoren u sljedećoj godini, pred ljetnju turističku sezonu”, kazali su iz Ministarstva.\nPrema ugovorenim obavezama država se obavezala da za potrebe izgradnje žičare izgradi pristupni put na stanici Kuk (Prijestonica Cetinje), kao i parking na stanici Dub u Kotoru. Oba projekta su predviđena ovogodišnjim kapitalnim budžetom i za njih su raspisani tenderi.\n”Ugovorom je definisana izgradnja energetskih postrojenja na stanici Kuk i Crnogorski elektrodistributivni sistem (CEDIS) je već preuzeo aktivnosti iz svoje nadležnosti u cilju realizacije izgradnje nedostajuće infrastrukture. U toku je izrada projektne dokumentacije od koncesionara, kao i pribavljanje svi neophodnih saglasnosti od nadležnih organa. Koncesionar je shodno obavezama iz ugovora, osnovao projektnu kompaniju Žičara Kotor-Lovćen, izvršio geodetska mjerenja kompletne lokacije, uradio geodeziju mikrolokacije stubnih mjesta i krajnjih stanica žičare. Elaborat o eksproprijaciji je urađen i predat Upravi za katastar i državnu imovinu 12. aprila ove godine na dalje postupanje”, kazali su iz ovog Vladinog resora.\nNa pitanje Vijesti da li je završen period pripremnih radova, iz kompanije Novi Volvox su odgovorili da shodno ugovoru o koncesiji taj period obuhvata značajan broj administrativnih i faktičkih radova posebno u dijelu infra-strukturnog opremanja lokacije.\n”U trenutnoj fazi glavne obaveze koncesionara su snimanje i utvrđivanje konačne lokacije i priprema glavnog projekta, uključujući i pribavljanje vezanih saglasnosti. U tom pogledu osnovali smo projektnu kompaniju Žičara Kotor-Lovćen preko koje će se realizovati ugovor i o tome uredno obavijestili državu, završena su geodetska mjerenja kompletne lokacije, definisan konačan linijski profil žičare, urađena geodezija stubnih mjesta i stanica, kompletirani geološki radovi, geološki elaborat i elaborati eksproprijacije koji je predat na ovjeru”, rekli su iz kompanije.\nOni su dodali da pripremaju tehničku i projektnu dokumentaciju, opremu i pogonske stanice, pa završetak glavnog projekta očekuju ovog mjeseca, do nivoa da su sa radovima spremni krenuti odmah nakon što država ispoštuje dio svojih obaveza.\nTagsKotor - Lovćen Novi Volvox žičara\nPosjete studenata UDG i UCG poljoprivrednim gazdinstvima u okviru DigN€st projekta\nMitrović sa Damjanovićem: Svako novo povećanje poreskih opterećanja, dodatno bi ugrozilo efekte poslovanja najvećeg broja preduzeća\nUŽIVO: Adžić o policajcu Miloviću: Da zavisi od mog potpisa, još prije mjesec bio bi udaljen sa posla


Radnik iz Bijeljine suvereno do druge pobede – U Klinchu\nRadnik iz Bijeljine suvereno do druge pobede\nŽeljko Čačija Postavljeno 26/03/2017\nU drugom kolu regionalne lige u boksu, Radnik iz Bijeljine je pred svojom publikom savladao goste iz Štipa, BK Pink Panter sa 12:4.\nLoše je počelo po domaće, pošto je u kategoriji do 56 kilograma Zahir Hodžić poražen podeljenom odlukom sudija u meču sa Aleksandrom Ristovskim. Domaći su se odmah rezultatski vratili u kategoriji do 60 kilograma, kada je reprezentativac Srbije Sebastijan Šaćiri jednoglasnom odlukom sudija savladao Denisa Muaremovskog.\nPreokret je doneo Slobodan Mitrović, koji je u kategoriji do 64 kilograma, takođe jednoglasnom odlukom sudija, savladao Muhameda Kadijeva.\nPrvi prekid viđen je u kategoriji do 69 kilograma, u meču između Adema Fehatovića i Dejana Ristevskog. Krajem prve runde Fehatović je zadao udarac u pleksus, Ristevski se žalio na nizan udarac, ali sudija to nije uvažio. Posle 90 sekundi pauze, borac iz Makedonije nije mogao da nastavi, a gosti su se žestoko bunili zbog odluke sudija.\nZatim je nadu gostima vratio Goce Janeski, koji je u kategoriji do 75 kilograma, podeljenom odlukom pobedio Radenka Tomića. U kategoriji do 81 kilogarama Nikola Arsov nije izašao na duel Džemalu Bošnjaku, pa su domaći poveli sa 8:4.\nSvaku nadu gostima da mogu do nerešenog rezultata razvejao je Elvir Šendro, koji je u kategoriji do 91 kilograma jednoglasnom odlukom sudija savladao Marka Docića.\nIako je tim trijumfom Radnik obezbedio nova dva boda, najbolji meč viđen je u poslednjem duelu u kategoriji preko 91 kilograma. Dašo Simeunović je tehničkim nokautom u drugoj rundi savladao vlasnika i kapitena kluba iz Štipa, Dmitra Taškova.\nOvde možete videzi kompletnu galeriju slika iz Bijeljine.\nUspešna provera srpskih rvača na veoma teškom turniru


Pregled nedelje: Optužbe za prisluškivanja i uhođenja, dodatnih 13 miliona evra za Ub-Lajkovac, (ne)ažurni birački spiskovi… | Insajder\nPregled nedelje: Optužbe za prisluškivanja i uhođenja, dodatnih 13 miliona evra za Ub-Lajkovac, (ne)ažurni birački spiskovi…\nKo koga prati i prisluškuje, gde su dokazi i da li su objavljeni i verodostojni, međusobne optužbe vlasti i opozicije, ponovni napadi na medije u kojima učestvuju i sami mediji, slučaj "omče" - tajne operacije stranih službi sa ciljem da ugroze Srbiju i njenog predsednika - teške teme za letnji mesec.\nUpravo "julovska priča o omči" bila je tema Insajderovog stava redakcije.\nPodela na dobre i loše „momke“ i države, strane obaveštajne agencije, specijalni rat, prikriveno delovanje agenata iz predstavništva za prodaju automobila u susednoj državi … sve ovo bi bio deo jednog od tekstova s brojnih sajtova o teorijama zavere, trećem oku ili iskrcavanju vanzemaljaca da tekst nisu prenele Večernje novosti, medij u državnom vlasništvu. Reakcijama na ovaj tekst praktično je započeta nedelja za nama, a onda se točak samo nezaustavljivo zavrteo....\nKo koga prati i prisluškuje, po čijem nalogu i po kom osnovu tema je koju je protekle nedelje pokrenuo Savez za Srbiju. Na konferenciji za novinare lideri SZS izneli su tvrdnje da postoji posebno odeljenje u MUP-u čiji pripadnici prate i prisluškuje opozicione lidere bez, kako je rekao, naloga tužilaštva ili suda.\nUbrzo je usledio demanti iz Ministarstva unutrašnjih poslova. U saopštenju koje je potpisao načelnik Uprave kriminalističke policije MUP-a Dejan Kovačević, navedeno je da su tvrdnje predstavnika SzS neosnovane, tendenciozne i nadasve netačne te da su u domenu naučne fantastike.\nU istom danu, na istu temu, oglasio se i predsednik Srbije Aleksandar Vučić i to tokom gostovanja na TV Pink. Prokomentarisao je da je „svima jasno da njih (SZS) niko niti prati, niti prisluškuje“ i da država nema razloga da to radi. Tada je rekao da postoje dokazi o tome da su Tomislava Nikolića i njega prisluškivali dok su bili opozicija, a dan kasnije i precizirao da je za to postojala legalna forma. Bivši predsednik Srbije i lider SDS Boris Tadić zatražio je da Vučić za svoje tvrdnje predoči dokaze.\nMUP daje pola miliona dinara za informaciju o osumnjičenom za ugrožavanje sigurnosti partnerke Predraga Malog\nOvoj polemici o prisluškivanju, šta je istina i gde su dokazi, prethodila je lavina reakcija predstavnika vlasti i tabloida nakon teksta o navodnim koruptivnim vezama brata ministra finansija Siniše Malog koji je objavio portal KRIK. A sve se dodatno “zakuvalo” nakon što je Srpski telegraf objavio snimak tvrdeći da je na njemu novinar portala koji prati nevenčanu suprugu Predraga Malog sa bebom.\nKRIK je zatim saopštio da su optužbe lažne i da na snimku nije njihov novinar. Dva dana kasnije MUP je raspisao nagradu od 500.000 dinara za informacije koje će omogućiti identifikovanje muškarca za kog postoji osnova sumnje da je izvršio krivično delo ugrožavanje sigurnosti na štetu M. A. i njene šestomesečne ćerkice.\nU saopštenju MUP-a nije navedeno o kojem slučaju je reč, ali priloženu fotografiju mediji su danima objavljivali u vezi sa praćenjem nevenčane supruge i ćerke Predraga Malog, brata minsitra finansija Siniše Malog.\nHapšenje zbog pretnji deci predsednika Srbije na društvenoj mreži Tviter\nPriča o praćenju, napadima i pretnjama ovde nije završena. Pripadnici Odeljenja za suzbijanje visokotehnološkog kriminala MUP-a Srbije uhapsili su u petak 49-godišnju A.J.A. iz Šapca zbog sumnje da je putem društvene mreže Tviter uputila pretnje deci predsednika Srbije Aleksandra Vučića.\nMUP je saopštio da je ona osumnjičena za krivično delo ugrožavanje sigurnosti. Predsednik Srbije Aleksandar Vučić je gostujući na TV Prva rekao da nije reč o psihopati već o političkoj mržnji. Istog dana još jedno hapšenje – MUP je saopštio .da je priveden muškaraca koji je na Fejsbuku objavio umrlicu predsednika Srbije.\nKomisija ocenjivala naučni doprinos doktorata Siniše Malog, nije odgovorila na pitanje da li je plagijat ili ne\nNa kraju same nedelje, ponovo je aktuelizovan slučaj doktorata ministra finansija Siniše Malog. Insajder je na osnovu Zakona o dostupnosti infromacija od javnog značaja dobio obrazloženje odluke Odbora za profesionalnu etiku Univerziteta u Beogradu da se pitanje osporene doktorske disertacije vrati Fakultetu organizacionih nauka na ponovno odlučivanje. Odbor je zaključio da se komisija FON-a, umesto pitanjem da li je doktorat Malog plagijat ili ne, bavila ispitivanjem naučnog doprinosa doktorata. Kako nisu precizno odgovorili na zadato pitanje, Odbor je doneo rešenje kojim se osporena doktorska disertacija vraća FON-u na ponovno odlučivanje.\nU biračkom spisku i dalje upisani preminuli sa pravom glasa\nI tada i sada, od Ministarstva državne uprave i lokalne uprave, koje je zaduženo za jedinstveni birački spisak, stiže uveravanje da „u Srbiji nikada nije postojao ni približno tačan, precizan, ažuran i od svake vrste zloupotrebe zaštićen birački spisak“. Istraživanje Insajdera pokazalo je da se u biračkom spisku i dalje nalaze imena najmanje 20 preminulih koji se i dalje vode kao građani sa pravom glasa. Ovog puta, osim već poznatih odgovora, na pitanje Insajdera, iz Ministarstva, uz priznanje, stiže i molba za dostavljanje informacija o upisanim osobama koje su rođene krajem 19. i početkom 20. veka radi njihovog brisanja.\nPredsednik Srbije Aleksandar Vučić je u gostovanju na TV Pink osim o prisluškivanju govorio i o ažurnosti biračkih spiskova, ponovo odgovarajući na optužbe i kritike opozicije.\nIzjavio je da ga „nije briga“ da li će opozicija bojkotovati predstojeće izbore, kao i da će premijerka Ana Brnabić pozvati predstavnike OEBS-a da dođu u Srbiju nekoliko meseci pred izbore da provere biračke spiskove i da li vlast „nešto krade”. A birački spiskovi su jedan od razloga zbog kojeg predstavnici dela opozicije najavljuju mogućnost bojkota izbora koji bi trebalo da budu održani na proleće. Jedinstvenog odgovora za sada nema, ali su sagovornici Insajdera iz stranaka opozicije bili saglasni da bojkot izbora nije sam po sebi cilj, već sredstvo za fer i slobodne izbore.\nEtički kodeks Skupštine - nikad ispunjeno obećanje\nSkupština Srbije je protekle nedelje bila u vanrednom zasedanju. Usvojene su izmene i dopune nekoliko zakona. Tako će pravo da konkurišu za stanove koje država gradi za pripadnike bezbednosnih snaga ubuduće imati i borci i njihove porodice, ratni vojni invalidi a usvojene su izmene Zakona o izvršenju kojim se zabranjuje prodaja nepokretnosti za komunalni dug ispod 5.000 evra. Skupština je u ovoj nedelji izabrala bivšeg predsednika Prekšajnog suda u Beogradu Milana Marinovića za poverenika za informacije od javnog značaja i zaštitu podataka o ličnosti. Marinović je na to mesto izabran na predlog Srpske napredne stranke i to gotovo sedam meseci nakon što je bivšem povereniku Rodoljubu Šabiću istekao mandat. Sve ove izmene zakona su usvojene u jednom danu.\nI ova skupštinska rasprava protekla je u obraćanjima poslanika van dnevnog reda, uz brojne uvrede I prozivke. Iako i skupštinski Poslovnik daje mogućnost za sankcionisanje ovakvog ponašanja, ono bi preciznije trebalo da bude uređeno etičkim kodeksom. Njega u parlamentu “usvajaju” već osam godina, a donošenje nisu ubrzala ni oštra upozorenja iz Greka koji već godinu i po dana zahteva da se odlučnije krene u izradu kodeksa.\nPostojeća radna grupa, koja se do danas nijednom nije sastala, je treća koja je formirana za izradu tog dokumenta. Prve dve izradile su nacrte kodeksa, ali na dnevni red Skupštine nikad nisu stavljeni.\nPredsednica Skupštine Maja Gojković sada poziva sve, i deo opozicije koji bojkotuje parlament, da zajednički pristupe izradi etičkog kodeksa u poslednjoj godini mandata aktuelnog saziva.\nNa novom autoputu kroz Grdelicu pukotine, za deonicu Ub-Lajkovac najmanje 13 miliona evra više\nNakon brojnih obećanja predstavnika svih vlasti, problema i odlaganja, južni krak Koridora 10 je završen, a deonica koja je zadavala najveće probleme, Grdelička klisura, savladana.\nIspostavilo se međutim, samo dva meseca od svečanog otvaranja, da problem nadležnih i odgovornih za gradnju nisu završeni.\nNa na novom autoputu pojavile su se pukotine.\nIako nadležni iz Koridora Srbije tvrde da je reč o malom problemu, koji je u međuvremenu rešen, postavlja se pitanje kako je uopšte moguće da se na novom putu pojave pukotine.\nOdgovor na to pitanje javnost nije dobila, ali jeste informaciju da su radovi još u garantnom roku i da troškove sanacije snosi izvođač radova.\nZa premijerku Anu Brnabić ovo pucanje asfalta jeste “nedopustivo, ali nije katastrofa”.\nOno što takođe zabrinjava jeste činjenica da se slična situacija desila i na autoputu Ub-Lajkovac, čiji su delovi bukvalno morali da se ruše i grade ispočetka.\nCena te rekonstrukcije, kako je objavio Insajder, prema poslednjim procenama biće najmanje još 13 milona evra. U Ministarstvu građevinarstva na pitanje Insajdera kažu da je to trenutna procena, a da će se konačan iznos znati kada svi radovi budu završeni.\nKo je sve odgovoran za to što se deo auto-puta, čiju su izgradnju građani Srbije već platili oko 75 miliona evra, radi praktično ispočetka, još nije poznato jer policija i tužilaštvo i dalje proveravaju navode iz krivične prijave koja je podneta pre skoro dve godine.\nNelegalni objekti na Savskom nasipu - prebacivanje nadležnosti i nereagovanje institucija